Мамадали Маҳмудов: 'Омонсиз йиллар' - BBC News O'zbek\nМавлон Умурзоқовдан шу гапни эшитганман:\n"Ислом Абдуғаниевич истеъдодли раҳбар. Аммо унинг атрофида илонлар бор..."\nБу билан у кимни, кимларни назарда тутаяпти?\nМиллатимиз учун яхши ишлар қилишга қодир инсон. Унинг ташкилотчилик фазилати алоҳида бўртиб туради.\nМен билган кишилар ичида энг дилкаши, одили, ичида кир сақламайдигани ҳам Мавлон Умурзоқовдир. У Каримовга садоқатли эди. Ва садоқатлилигича қолди. Мавлон ишдан четлатилди. Қамалди.\nОзодликка чиқди. Аммо ҳамон унинг уйи тўрида юртбошининг бюсти турибди.\nМен Умрзоқовни йигирманчи асрнинг олтмишинчи йиллари охиридан бери биламан. Шунга бу фикримни иккиланмай айтдим. У ҳар қандай вазиятда ҳам дўстини ташлаб кетмайди. Мавлон ўзбекнинг турк уруғидан. Агарчи у айрим камчиликлардан холи бўлмаса-да, кўнгли тоза, фикри тоза.\nШу ўринда бир гапни айтишни ўринли деб биламан. Мен биринчи марта қамоқдан чиққанимдан кейин ўғлим (Бобур)нинг никоҳ тўйига Бектош Раҳимовни таклиф қилдим. Ўшанда у яна мартабага минган, Ўзбекистон Фахрийлар жамиятининг раиси эди. Тўйга келмади. Бир замонлар юртимиз раҳбари, КПСС Идеология секретари (Ўрта Осиёда биринчи) бўлган табаррук зот: Нуриддин Акрамович Муҳитдинов тўйга келганда, у келмади. Қўрқди.\nКейинчалик ўзимга яқин олиб юрган дўстларимнинг ичида ҳам бундай касларни кўрдим. Уларнинг отларини айтишга ҳам ор қиламан.\nҚўрқоқ одам мабодо истеъдодли бўлса ҳам, буюк ишлар қилишга қодирмас.\nМавлон Бобожонович Умурзоқовда юрак ҳам бор.\nЎзбек ёзарларининг чўққиси, деб билганим: Одил Ёқубовда ҳам шундай юрак бор эди. Саксонинчи йилларда у Москвада, съездда: "Пахта қуллиги - ўзбекка, ўзбек аёлига қирон келтираяпти..." деб қўрқмай сўзлади. Урушдан сўнг то мустақиллик давригача ҳеч бир ёзар, ҳеч бир олим, ҳеч бир раҳбар бундай гапни айтишга журъат қилмаган.\nЧин халқ қаҳрамони ким?\nОдил оғанинг ҳам юртбоши ҳақида сўзи бор:\n"Мен Каримовда миллат дардини кўргандайман. Бу раҳбар учун энг керак нарса".\nМиллат дардида ўзидан кечиш туйғуси - энг буюк туйғу.\nХалқимизнинг истаги бу.\nВатанимиз ҳаром ерлардан тозаланса, йўқсул элнинг елкасига қуёш қўнади.\nМен буни жон-танам билан истайман.\nВоқеалар ўз ўзанига сиғмай, қирғоқлардан тошиб ўтди. Бунинг учун мени маъзур тут, ўқувчи...\n"Ўлмас қоялар" ғовғаси Кремлга ҳам етган. Бу нохуш гап-сўзларга сабаб бўлган. СССР Ёзувчилар Союзида ҳам бу масала кўтарилган... Оқибат: менга қамоқ, ўлим хавф солган. Бу қалтис вазиятни Шароф Рашидов юмшатишга эришган.. Шу куни Шароф ота мени КГБ чангали - (қамоғидан) дан олиб қолган. Буни талай йил ўтгандан кейин билдим...\n... Ўзбекистон Ёзувчилари Уюшмасида иккинчи котиб (орг. Секретар) эдим. Одил Ёқуб раис эди. Муҳаммад Солиҳ ва Тоҳир Малик унинг ўринбосарлари эди. СССР замонида Оврўпа, Америка, Шарқ адибларининг асарлари фақат рус тили орқали ўзбекчага эвриларди. Бир куни мен шу масалада Одил оға ва Муҳаммад Солиҳ билан қўнишдим.\n- Мен тўғридан-тўғри инглиз, француз, олмон, испан, италян, ҳинд, араб, форс тилларида ёзилган асарларни ўзбекчага ўгуриш режасини туздим, - дедим, - шунда "ювинди" эврилмаларга кунимиз қолмайди. Шунда у асарларнинг ўзига хос томонларини (имкон қадар) сақлаган ҳолда ўзбек ўқувчиларига етказа оламиз. "Таржима Маркази" тузамиз.\n- Маблағ, штат муаммоларини унутиб қўйяпсан, шекилли?\n- Қандай? - Одил Ёқуб ўрнига Муҳаммад Солиҳ савол берди.\n- Сизлар мени қўллаб турсаларингиз бас...\n- Қўллаймиз, - деди кулиб Одил оға.\nМуҳаммад Солиҳ сирли кулди.\nМен режамни амалга ошириш учун хат билан Марказқўмнинг биринчи котиби Рафиқ Нишонов қабулига чиқдим. У кишининг кайфияти яхши экан. Мени хуш қарши олди. Унга хатни бердим. У шошмай ўқиди.\n- Яхши таклиф, - деди очиқ юз билан, - халққа фойдали нарса. Еттита штат сўрабсиз. Менимча, бу оз. Мен сизга ўн тўртта штат бераман.\n- Соғ бўлинг, Рафиқ Нишонович.\n- Фақат китобларингиз ФРГда босилмаса бўлгани, - у мамнун жилмайди...\nЯнгилик "ҳиди"ни сезган шоир Муҳаммад Али:\n- Мени: "Таржима Маркази"га директор қилиб ишга олинг, - дея бир неча марта олдимга келди. Одил Ёқуб ва Муҳаммад Солиҳ билан маслаҳатлашдим.\n- Мен у болани тушунмайман, - деди Одил оға, - тоғни ағдарган кишидек ўзини тутиб юради. Нимасига?..\nЧўрткесар Муҳаммад Солиҳ Одил Ёқубга яқин сўзлади:\n- Шуҳратпараст... Мен унга ишонмайман...\nКейинча мен бундай гапни Зоҳир Аъламдан ҳам эшитдим:\nБироқ мен Муҳаммад Алини қобилиятли таржимон деб билардим. Шотланд шоири Роберт Бёрнс шеърларини ўзбекчага яхши ўгирган.\nУни ишга олдик.\nМуҳаммад Али шоир сифатида қандай?\nЭл уни биладими?\nҚамоқда "роман"ларини ўқидим...\nКелажакда буюк Темур ҳақида ўлмас асарлар ёзилади...\nКелажакда буюк Темурга ўлмас ҳайкаллар ўрнатилади...\nЧин ёзар туғилади.\nЧин ҳайкалтарош туғилади.\nМуқанналар ҳақида китоб ёзиш учун ёзувчи:\nБуюк иқтидор эгаси бўлиши керак,\nҚиличдек ўткир киши бўлиши керак,\nСўзи тошни кесадиган киши бўлиши керак,\nГўзал фазилатли киши бўлиши керак...\nҲаммагамас ботирларни ёзиш...\nБу гап рассомга ҳам, ҳайкалтарошга ҳам тегишли.\nЎзбекнинг шу гапи мақсадимни англатади:\n"Чумчуқ сўйса ҳам, қассоб сўйсин"...\nКунларнинг бирида таржимонлар хонасига кирдим. Камчилик, муаммолар ҳақида қўнишдик... Шунда ишга янги келган Земфира исмли қиз туйқис менга савол берди:\n- Сиз ўша Мамадали Маҳмудовмисиз?\nМен унга ажабланиб боқдим.\nЗемфира қизарди. Сўнг хижолатомуз оҳангда деди:\n- Мен Москвада, Жаҳон Адабиёти институтида ўқиётган пайтимда, бир қиш кечаси отелимизни КГБ босди. "Мамадали Махмудов қаерда?" деб ҳамма хоналарни текшириб чиқди... Шунда мен яна бир бор "Таржима Маркази" тузганимиздан, бу элимизнинг маънавий, руҳий дунёсини бойитишидан қувондим. Бунинг шарофатида ҳақиқатни ҳам билиб олдим. Хаёлим чуваланди...\n"Шароф Рашидовнинг шунча ҳаракатидан сўнг ҳам таъқиб?.. Нимага? Балки, мени КГБ изсиз йўқ қилмоқчи бўлгандир? Қандай? Менга мавҳум усуллари билан... ёки авто ҳалокат билан. Бу ёлғиз яратганга аён...\nНотинч кечанинг алла-палласида ўрмон қўйнида қўним топган ССР Ёзувчилар Союзининг ижодкорлар боғига эсон-омон етиб келдик. Икки қаватли виллага жойлашдик. Унинг юқори қати тўла менинг номимга брон қилинган. Бундан фақат бир хона айро. У бир яҳудий профессорга тегишли. Балки, у олим қиёфасидаги КГБ айғоқчисидир? Қайдам?..\nШинамгина ётоқ, кенггина зал, ошхона, ҳаммом, туалет, балкон... Замонавий мебел... Телевизор, радио... Бир ўзимга. Кейинроқ билдим: бундай тўкис шароит, ҳатто Валентин Распутин, Расул Ҳамзат, Мустай Карим каби ёзувчиларда ҳам йўқ.\nШароф Рашидов номига дуо қилдим:\nУч кундан сўнг хотиним Муқаддас билан қизим Ватан Тошкентга учиб кетишди. Шундан бироз вақт ўтмай, бу ерда икки ўзбек "адиби" пайдо бўлди. Ногоҳ:\n"КГБ кўппаклари, - деган сўз миямга урилди, - изимдан келишган..."\nМен иложи борича улар (номларини айтишни эп кўрмадим)дан ўзимни узоқ тутдим.\nТилимга кишан солдим.\nҚиш бўйи биринчи романим "Ўлмас қоялар" устида ишладим. Энг аввало ўқувчимнинг миллий туйғусига таъсир этиш учун унинг манглайига (Оққоядаги) қадимги битикларни ёздим:\n"Эй эр, ўзингни бэк* суйгул. Эл-юртингни ўзингдан ма*, ата-анангдан ма, ўғил-қизингдан ма ўру* суйгул. Бироқ бошқаларни, бошқа будун*ларни йава* ўкситмагил. Эмарса ўзингга, ўз будунигга йут* ёғилюр".\n"Эй эр, қали йудуг* тормашса, унга қарши курашюрсан. Тенгри қўллаюр, бошқа кўни* йўл йўқдир".\n"Эй эр, қулоғингга қуршин* киби қуйгил, бошингга оғир сақинч* тушганда ма, ўзингни оёқ этмагил, қут* шундан туғулюр".\n"Эй эр, ўз будунигни бошқа будундан ўру* қўйиб, "бедуг"*, "тенгсиз", "бўгу"*, деб бедут*санг, ўзингга-ўзинг қудуқ қазиюрсан".\n"Эй эр, тилсиз будун, будунсиз тил ўлмаюр. Икковини ма идим* яратди. Тилингни идуқ* тут. Будунинг эдгу*нг тили билан тирик. Тилсиз будун суйсиз сузуг* дур".\nБу битик ўқувчида асар мазмун-моҳиятини англатишга ҳам хизмат қилади.\nМинг йиллар ўнжа тошга ўйиб битилган бу ўгитлар келажак авлодларга мактуб сифатида ёзиб қолдирилган.\nЎгитлар Ўзликни англашга хизмат қилади. Бу ўз навбатида:\nЭлни ардоқлаш туйғуларини шакллантиради.\n"Ўлмас қоялар"ни қайта ишладим-у, ундан кўнглим тўлмади. Лекин менга берилган муддат тугаган эди. Тошкентга қайтдим. Романни "Бу тоғлар, улуғ тоғлар" номи билан Марказқўмга бердим. У 1991-йилда Тошкентда, 2008-йилда Парижда нашр этилди.\nТангри умр берса, уни қайта ишлайман...\nЮқорида Шароф Рашидов мени қамоқдан олиб қолганини айтгандим. Бунинг қисқача баёни шундай: Мен Москвада, Ватанимиз ваколатхонаси (Постпреди) бошлиғи Тўрақул Йўлдошев билан аллақандай мавзуда суҳбатлашаётган эдим. Тошкентдан кимдир унга расмий овозда сим қоқиб қолди:\n"Москва вақти билан уч соатдан сўнг Ўзбекистон Республикаси Ташқи Ишлар Вазири Сарвар Олимжонович Азимовни Домодедова аэропортида кутиб олинг".\nГапимиз узилди. Мен Тўрақул Йўлдошевга:\n- Сарвар оғага салом айтинг, илтимос, - дедим.\nМен Тўрақул Йўлдошевни ишлаб чарчамайдиган, қобилиятли раҳбар ва яхши дўст сифатида билардим. У саломимни Сарвар Азимовга етказади. Сарвар Азимов (ҳоволанда) Тўрақул Йўлдошевни бир четга тортиб дейди:\n- КГБ Мамадалини қамоққа олаётган куни, мен уни Шароф Рашидовичнинг ҳузурига олиб чиқдим...\nМен ҳикоямни Туркнинг ушбу сўзи билан битираман:\n"Қирқ йил қирғин келса ҳам, ажали етмаса ўлмайди".\n*қаттиқ, *ҳам, * ортиқ, *эл, *сира, *офат, *агар, *бало-қазо, *тўғри, *қўрғошин, *кулфат, *бахт, *юқори, зиёд, *улуғ, *доно, *мақтасанг, *эгам, *муқаддас, *давлат, *булоқ.


00:00 / 02.01.2010 | eski savollar | 1491\nАссалом алайкум ва Раҳматуллоҳи ва Баракатуҳу. Бизларни мусулмонлардан қилиб, ибодатга қодир қилиб қўйган Аллоҳ субҳанаҳу ва таолога ҳамд ва санолар бўлсин. Унинг расули ва пайғамбаримиз Муҳаммад (соллалоҳу алайҳи васаллам)га дуруду саловатлар бўлсин. Мани бир танишим қуйидаги масала билан манга мурожат қилдилар. У кишининг саволлари қуйидагича: “Биз бир гурух талабалар Санкт-Петербург шаҳрида мухожир талабалар ётоқхонасида истиқомат киламиз. Бу ерда турли хил миллатлар фуқаролари яшашади, жумладан араблар хам яшашади. Улар шийъа мазхабига эътикод килишаркан(имомия). Улар Аллохни ягона илох ва Муҳаммад (соллаллоху алайхи васаллам)ни унинг қули ва элчисидир деб иймон келтиришади. Шунинг учун биз улар билан бирга таомланар ва ибодат(имом узимиздан, улар бизнинг имомимизга эргашишади) қилар эдик. Лекин яқинда уларни Ашуро кунини қандай утказишлари бизни таажжубга солди(бу куни улар мотам тутиб, бошлари ва юзларига уриб азият етказишаркан, бу куни улар бизга сув ва перловка аралашмасидан атала олиб чиқишди, узлари хам фақат шу таомни танаввул қилишар экан). Бу масалада орамизда тушунмовчилик юзага келди. Бу хақида ёши катта бир танишимиздан маслахат сураганимизда бизга уларни (шийъаларни) 12 далил билан кофир дейишди ва уларнинг таомини емаслик, аввал салом бермаслик керак деган жавоб булди. Илтимос, шу масалага аниқлик киритиб беринг, яъни шийъа(имомия)лар билан қандай муомалада булинади (ибодат, таомланиш, саломлашиш, дуст булиш) юзасидан”. Аллоҳнинг розилиги учун биз каби илм толибларига қилаётган хизматларингизни қабул этсин ва чексиз ажру-савобларидан баҳраманд этсин.\n«Шийъа» сўзи луғатда, «тарафкаш» маъносини англатади. Ислом оламида эса, ҳазрати Алига тарафкашлик оқибатида кўпчилик мусулмонлардан ажралиб, алоҳида йўл тутган тоифага айтилади. Аслида шийъа мазҳабининг келиб чиқишига сиёсий ихтилофлар сабаб бўлган. Учинчи халифа ҳазрати Усмон розияллоҳу анҳу вафотларидан сўнг келиб чиқ-қан қарама-қаршиликларнинг бир тарафида ҳазрати Али ибн Абу Толиб каррамуллоҳу важҳаҳу бўлдилар. У кишига тарафдор бўлганлардан баъзилари кейинчалик шийъа мазҳабини келтириб чиқардилар. Ҳазрати Алининг ўзлари бу гаплардан бехабар ўтганлар. Хулоса шуки, шийъачилик аввалдан ўйлаб, режалаштириб тузилган ҳаракат ёки мазҳаб эмас, балки сиёсий тарафкашлик оқибатида мухолиф тарафга зид ўлароқ аста-секин шаклланган бир мазҳабдир.Тарихчилардан баъзилари бу мазҳабнинг бошланиш даври саҳобалар ўртасида содир бўлган машҳур «Сиффийин» урушига тўғри келади, дейдилар. Кейинчалик шийъалар кўплаб фирқаларга бўлиниб кетган.Ҳозирги кунда Аҳли сунна вал жамоа мазҳабига муқобил ва яқин саналадиган, энг асосий шийъа мазҳаби «имомия» ёки «исна ашария» деб номланади. Яъни, улар ўн икки имомга эътиқод қиладилар, шунинг учун мазкур номни олганлар. Уларни фиқҳий эътибордан имом Жаъфар Содиқнинг эргашувчилари бўлганлари учун «Жаъфарийлар» ҳам дейилади.Имомия мазҳабидаги шийъалар эътиқод қиладиган имомлар қуйдагилар:1. Али ибн Аби Толиб, розияллоҳу анҳу.2. Ҳасан ибн Али, розияллоҳу анҳумо.3. Ҳусайн ибн Али, розияллоҳу анҳумо.4. Али Зайнул Обидийн ибн Ҳусайн.5. Муҳаммад ал-Боқир ибн Али Зайнул Обидийн.6. Жаъфар ас-Содиқ ибн Муҳаммад ал-Боқир.7. Мусо ал-Козим ибн Жаъфар ас-Содиқ.8. Али Ризо ибн Мусо ал-Козим.9. Муҳаммад ал-Жавод ибн Али Ризо.10. Али ал-Ҳодий ибн Муҳаммад ал-Жавод.11. Ҳасан ал-Аскарий ибн Али ал-Ҳодий.12. Муҳаммад ал-Маҳдий ибн Ҳасан ал-Аскарий.Шийъаларнинг ўн иккинчи имоми, Муҳаммад ал-Маҳдий тўрт ёки саккиз ёшида Сорра ман раъо деган жойда отасининг ҳовлисида бир ғорга ўхшаш жойга кириб кетгану бир куни қайтиб чиқади, деб эътиқод қилинади.Шунингдек, уларнинг ақийдаси бўйича имомлик ягона диний раҳбарлик бўлиб, у аввалги имомнинг васияти ила кейинги имомга ўтади. Мисол учун, Пайғамбар алайҳиссалом ўзларидан кейин имомликни ҳазрати Алига васият қилганлар, ўз навбатида, ҳазрати Али, имом Ҳасан ва Ҳусайнга ва ҳоказо. Шийъа мазҳабидаги мусулмонларнинг эътиқоди бўйича, имом гуноҳлардан пок, тўлиқ илм соҳиби бўлади. Пайғамбардан фарқи ваҳий тушмаслигида, холос. Имомлар мўъжиза соҳиби ҳам бўладилар.Улар ҳар куни шом намозидан кейин имом Маҳдий кириб кетган, деб эътиқод қилинадиган ғор оғзига бир уловни олиб бориб, то юлдузлар кўрингунча, имомнинг исмини айтиб чақирадилар, сўнгра эртага қайтиб келамиз, деб тарқалишади. Улар имом чиқса, ер юзини адолатга тўлдиради, шийъаларнинг душманларидан ўч олади, деб эътиқод қиладилар.Имомия шийъаларининг энг машҳур ақийдаларидан бири «тақияя» дир. Яъни, бу–инсон ўзини сақлаш учун баъзи ҳийла ва алдовларни ишлатиши мумкин, деган гап. Имомия мазҳабидагилар ҳузурида «та-қийя» диннинг аслидан ҳисобланади, ким унга амал қилмаса, намоз ўқимаган билан баробар бўлади. Ким уни тарк қилса, диндан чиқади. Бу гапларига ўзларининг бешинчи имомлари Жаъфар Содиқнинг: «Тақияя менинг ва оталаримнинг дини, кимнинг тақияяси бўлмаса, иймони ҳам йўқдир», деган гапини далил қилиб келтирадилар.Имомия шийъаларини машҳур қилган сабаблардан бири «мутъа» никоҳидир. Яъни, луғатдаги маъноси мазза қилиш учун уйланиш. Бир аёл билан келишиб, ҳаққини бериб, маълум муддат, кун ёки соатга никоҳ қилиб олиш. Улар мутъа никоҳини энг яхши ибодат, қурбат ҳосил қилишнинг афзал йўли, деб эътиқод қиладилар.Шийъалардан мутаассиблари кўпчилик саҳобаларни, айниқса, уч халифа: Абу Бакр Сиддиқ, Умари Одил ва Усмон Зуннурайнларни лаънатлашади. Уч халифа зулм билан Алидан халифаликни тортиб олишган, деб айблашади. Улар, шунингдек, Ойша онамизни ҳам сўкадилар. Шундан келиб чиқиб, улар ҳазрати Алидан бошқа саҳобалар ривоят қилган ҳадисларни қабул қилмайдилар.Баъзи муболағага кетган шийъа тоифалари фаришта Жаброил алайҳиссаломни ҳам сўкадилар. Улар у зотни ваҳийни адашиб Алига эмас, Муҳаммадга олиб тушган, деб айблайдилар.Шийъаларнинг ўзларига хос байрамлари бор. Улардан бири «Ғадийр ҳайити». У зулҳижжа ойининг 18-куни нишонланади ва катта ҳайит, деб номланади. Уларниннг эътиқоди бўйича бу ҳайит қурбон ва рамазон байрамларидан ҳам улуғ ҳисобланади. Шийъаларнинг айтишларича, худди шу куни пайғамбар алайҳиссалом ҳазрати Алига халифаликни васият қилган эмишлар.Муҳаррам ойининг биринчи ўн куни шийъалар учун мотам кунлари ҳисобланади. Улар ўша кунлари Имом Ҳасан, Имом Ҳусайн ва бошқаларга мотам тутадилар. Улардан баъзи бир ҳаддидан ошган тоифадагиларининг эътиқодлари бўйича ўша кунлари ким ўзини кўпроқ қийнаса, шунча кўп савоб олади.Имомия шийъаларининг Аҳли сунна вал жамоа мазҳабига нисбатан энг катта ақийдавий хилофларидан бири у дунёда мўминлар Аллоҳнинг жамолини кўрмайдилар, деб эътиқод қилишларидир.Фиқҳ бўйича ҳам бир қанча ихтилофли масалалар бор.Баъзи мисоллар келтирадиган бўлсак, шийъалар таҳорат қилганларида, оёқларини ювмайдилар. Балки, оёқларига масҳ тортадилар. Шунингдек, пешин ва аср ҳамда шом ва Хуфтон намозларини қўшиб ўқийдилар. Имом йўқолгани сабабли имомликка муносиб шахс йўқлигидан жамоат намозини ўқимайдилар ва ҳоказо.Имомия шийъаларининг асосий маркази Эрондир. Тарихчилар бунинг асл сабаби Имом Ҳусайн розияллоҳу анҳунинг Эрондан уйланишлари бўлган, дейдилар. Шу туфайли сиёсий жанжалларда эронликлар Имом Ҳусайн тарафини оладилар ва у кишини келиб, ўзларига раҳбарлик қилишга чорлашади. Имом Ҳусайн шу чақириққа биноан келаётиб, Карбалода шаҳид бўладилар.Шунингдек, имомия шийъалари Ироқ, Қувайт, Покистон ва Ливанда сезиларли даражада тарқалганлар.Собиқ Совет Иттифоқини назарда тутадиган бўлсак, Озарбайжон аҳолисининг кўпчилиги шийъадир. Шунингдек, Шимолий Қофқознинг Озарбайжон чегарасига яқин жойларида яшайдиган аҳоли ҳам шийъалардир. Бизнинг Ўзбекистонда Самарқанд ва Бухорода ота-боболари қадимда Эрондан келиб қолган шийъа мазҳабига мансуб кишилар яшашади. Уларнинг маҳаллий аҳолиси асли Эрондан бўлгани учун эронийлар ҳам деб атайдилар. Ҳозирги кунда ўзларининг масжидлари бор, баъзи китобларини ҳам чоп этдилар.Охирги пайтларда сунний ва шийъий мазҳаблари орасида яқинлашиш ишлари бўйича фаолият олиб борилмоқда. Ҳар мазҳаб ўзининг таълимотларини тутиши билан ўзгани ҳурмат қилиш ва муштарак манфаатлар йўлида ҳамкорлик қи-лиш ҳаракатлари йўлга қўйилмоқда.Эронда «Исломий мазҳабларни яқинлаштириш» деб аталган катта муассаса иш-лаб турибди. Ҳар йили илмий анжуманлар ўтказилмоқда. Ҳозирги пайтда имомий шийъалар билан аҳли сунналар орасида муносабатларни яхшилашга ҳаракатлар бўлиб турибди. Саҳобаларни сўкмаслик, бир-бирини ёмонламаслик, ҳар ким ўз мазҳабини ушлаган ҳолида иттифоқ қилинган масалаларда ҳамкорлик қилиш каби бир қанча ишларга келишилди. Имомия мазҳабидаги шийҳаларни кофир дейилмайди. Сизларга улар ҳақида гап гапирган одам ошириб юборибди. Сизлар имом бўлсангиз, бирга намоз ўқисангиз бўлади. Аммо эҳтиёт бўлиш ва уларнинг мазҳабига ўтиб кетмаслик лозим.


Ўзбекистонда коронавирусга чалинганлар расман 68 367 кишига етди\n18 май 2022, Тошкент вақти: 02:34\nЎзбекистон Соғлиқни сақлаш вазирлиги маълумотига кўра, 7 ноябрь куни соат 10:30 ҳолатига кўра коронавирус инфекцияси қайд этилганлар сони 68 367 кишига етган.\nКасаллик оқибатида вафот этганлар сони 1 нафарга ошган. Бу ССВ ҳисоби бўйича коронавируснинг 581-қурбони.\nАйни пайтда, ССВ билдирувига кўра, Ўзбекистонда 65 550 нафар коронавирус инфекциясига чалинган фуқаролар (96 фоиз) соғайган.\nТиббиёт муассасаларида даволанаётган 2148 нафар бемордан 254 нафари оғир, 68 нафари эса ўта оғир аҳволда.


Погба «Барселона»га ўтмайди\nПоль Погба «Барселона»га ўтмайдиган бўлди.\nDiario Sport нашрининг ёзишича, футболчининг агенти Мино Райола мижозининг потенциал трансферини «кўк-анорранглилар» президенти Жоан Лапорта билан муҳокама қилган. Бироқ бир қанча сабаблар туфайли келишув амалга ошмай қолган.\nБиринчидан, Погбанинг йиллик маоши ва Райолага тўланадиган комиссия суммаси «Барселона» учун жуда қимматлик қилган. Айни дамда у «МЮ»да 15 миллион фунт маош олишига қарамай, каталонияликлардан камида 20 миллион маош олишни исташини айтган.\nИккинчидан, «блаугранас» бош мураббийи Хави Погбанинг келишига хайрихоҳ эмаслигини айтган. Унинг фикрича, жамоада яримҳимоя чизиғи қолганларига қараганда анча яхши кучайтирилган. Шу сабаб, эътиборни бошқа позицияларга қаратиш кераклигини таъкидлаган.\nМаълумот учун, Погбанинг айни дамдаги потенциал нархи 60 миллион еврони ташкил этмоқда. У ёзда эркин агентга айланади.\nКавани «Барселона»га ўтишга рози\nЭдинсон Кавани январь ойида жамоани тарк этиб, «Барселона»га ўтишга яқин турибди.\n«Marca» нашрининг хабар беришича, 34 ёшли уругвайлик футболчи каталонияликлар таклифини қабул қилишга қарор қилган. Унинг фикрича, Испанияда у кўпроқ ўйин амалиётига эга бўлади.\nШартнома катта эҳтимол билан мавсум сўнгига қадар мўлжалланади. Қайд этилишича, Каванига «Бока Хуниорс»дан таклифлар бўлган, бироқ уругвайлик футболчи «Барса» вариантини устунроқ кўрган.\nМаълумот учун, Эдинсон Кавани бу мавсумда Премьер-лиганинг 5та ўйинида майдонга тушиб, 1та гол уришга муваффақ бўлган.\n«МЮ» Франк Кессье учун асосий даъвогар\nИталиянинг «Милан» клуби етакчиларидан бири Франк Кессье жорий мавсум якунида клубни тарк этиши деярли ойдинлашган.\nКот д'Ивуарлик 24 ёшли футболчининг миланликлар билан амалдаги келишуви ёзда ниҳоясига етади. Football Italia хабарига кўра, Франк клуби билан янги шартнома масаласида келишувга эришмаган. Футболчининг агенти бир ойдан буён бир қатор клублар билан музокара ўтказиб, «Манчестер Юнайтед» билан келишувга эришишга яқин турибди.\nҚайд этилишича, Кессьени «Тоттенҳэм» ва «ПСЖ» ҳам ўз сафида кўришни истаган, аммо эркин агентга айладиган ўйинчи учун инглиз клуби яхшироқ таклиф берган. У ёзда «Милан»ни тарк этади.\nМаълумот учун, Франк А Серия жорий мавсумида 14 ўйинда 3та голга муаллифлик қилган.\nМарсьяль январда клубни тарк этмоқчи\nАнтони Марсьяль январь ойида жамоани тарк этишни истамоқда. Бу ҳақда футболчининг агенти Филиппе Ламболи маълум қилган.\n«Антони январдаги трансфер ойнасида жамоасини ўзгартирмоқчи. У захирада қолиши эмас, ўйнаши лозим. Марсьяль «Манчестер Юнайтед»да қолишни истамаяпти. Тез орада бу масалани клуб билан муҳокама қиламиз», - дейди франциялик 26 ёшли ҳужумчининг вакили Sky Sports’га.\nМарсьял жорий мавсум АПЛда «МЮ» сафида бор йўғи икки ўйинда асосий таркибда тушган бўлса, яна беш ўйинда захирадан ўйинга қўшилган. ЕЧЛда эса 2 ўйин ўтказди.\nФранциялик форвард 2015 йилдан буён «Манчестер Юнайтед»да тўп суриб, ҳозирда 2024 йилга қадар келишувга эга.\nАввалроқ, Марсьялга «Барселона» қизиқиш билдираётгани ҳақида хабар қилинган эди.\nAthletic: «Юнайтед»да Cовид-19 авжида\n«Манчестер Юнайтед» коронавирус тарқалиши билан боғлиқ муаммоларга дуч келди.\nThe Athletic'нинг ёзишича, якшанба кунги машғулот кўнгилдагидек ўтмади. Бир неча футболчи ва клуб ходимларида коронавирус аниқланди. Ковидга чалинган футболчилар уйларига жўнатиб юборилган.\nМаълумот учун, Норвичга сафар қилган футболчиларда тест натижалари манфий чиққан. Яъни асосий таркиб ўйинчиларида вирус аниқланмаган.\nҚайд этилишича, АПЛ раҳбарияти ҳозирги вазиятдан хабардор. «МЮ»нинг 14 декабрь, сешанба куни бўлиб ўтиши режалаштирилган «Брентфорд»га қарши ўйини ўтказилиши номаълум.\n«Барселона» Каванини сотиб олмоқчи\nЭдинсон Кавани қишки трансфер ойнасида «Манчестер Юнайтед»ни тарк этиши мумкин.\nDiario Sport хабарига кўра, «Барселона» клуби уругвайлик 34 ёшли форвардни ўз сафига қўшиб олишни истамоқда. Каталония клуби Каванини ёзда эркин агент сифатида таклиф этмоқчи эди, аммо Хави таркибда ҳужумчига эҳтиёж юқорилигини билдириб, клуб раҳбариятидан Эдинсонни январдаёқ сотиб олишни сўраган. Лапорта ушбу трансфер катта маблағ талаб қилмаса, ўтишни амалга ошириш ниятида.\nУругвайлик ҳужумчи ҳам «МЮ»да Криштиану Роналду асосий таркибда тўп суришини тушуниб, Ла Лигага кўчиб ўтишга қарши эмас.\nМаълумот учун, Каванининг «Юнайтед» билан амалдаги келишуви 2022 йилга қадар имзоланган. Ҳужумчи 2020 йилда клубга эркин агент сифатида қўшилганди.\nМанчини: Барчаси ёлғон маълумот\nИталия миллий жамоаси бош мураббийи Роберто Манчини «Манчестер Юнайтед» билан келишувга эришгани ҳақидаги хабарларни рад этди.\n«АПЛнинг бирорта клуби билан келишувга эришганим йўқ. Барчаси ёлғон маълумот. Бор эътиборим Италия миллий жамоаси билан жаҳон чемпионатига чиқиш ва чемпионлик учун курашишга қаратилган», - дея Манчинининг сўзларини келтирган Gazzetta dello Sport.\nАввалроқ, Манчини ёзда «Манчестер Юнайтед» бош мураббийига айланиши борасида хабарлар тарқалганди. Ҳозирда жамоани бошқараётган Ральф Рангник клуб билан мавсум якунига қадар шартнома имзолаган.\nРангник виза олди!\nРальф Рангник ниҳоят Англияга ишлаш ҳуқуқини қўлга киритди.\n63 ёшли немис мутахассиси ишчи визасини олиб, тез орада клубдаги лавозимига расман киришади. Рангник 2019 йилдан буён бош мураббий сифатида ишламаётгани сабаб Буюк Британияда ишлаш ҳуқуқини автоматик тарзда ололмаган. АФА комиссияси хулосасидан сўнг унга ишлаш ҳуқуқи берилди.\nҚайд этилишича, Рангник «Арсенал»га қарши ўйинни трибунада кузатади. 5 декабрь куни эса «Кристал Пэлас» билан баҳсда «МЮ» бош мураббийи сифатида мураббийлар ўриндиғидан жой олади.\nМаълумот учун, «МЮ» - «Арсенал» баҳси бугун, 2 декабрь куни соат 01:15да бошланади. Учрашувда Майкл Кэррик манчестерликларни бошқаради.\nРоналду: Ажойиб сонлар\nКриштиану Роналду клубдаги фаолияти давомида 800 ва 801-голларини урганидан сўнг бунга изоҳ берди.\n«Расмий ўйинларда клублар миқёсида 800дан ортиқ гол урган биринчи футболчи бўлганимдан хурсандман. Қандай ажойиб ва унутилмас йўлни босиб ўтдим...\nШу пайтга қадар ёнимда бўлган барча мухлисларимга раҳмат айтаман. Ажойиб сонлар: 801! Шунча гол урдим, буёғига ҳам тўхтамайман. Серия давом этади», – дея Роналду ўз «Twitter» саҳифасида пост қолдирган.\nМаълумот учун, Роналду ушбу юбилей голларини «Арсенал»га қарши ўйинда киритди. Ўйин «қизил иблислар»нинг 3:2 ҳисобидаги ғалабаси билан якунланди.\nРангник: 2та гол бу жуда кўп\nРальф Рангник дастлабки матбуот анжуманида клубда фаолият бошлаши ва жамоада ишни нимадан бошламоқчи эканини айтди.\n«Манчестер Юнайтед»дек клуб сенга бундай лавозимни таклиф этганидан кейин буни рад эта олмайсан. Шу боис бу масалада ортиқча ўйлаб ўтирганим йўқ.\nАлбатта, бунгача «МЮ»нинг «Уотфорд» ва «Челси», қолаверса «Сити» ҳамда «Ливерпуль» билан ўйинларини ҳам томоша қилгандим. Ўшанда «МЮ»дан таклиф тушиши хаёлимга ҳам келмаган. АПЛда нималар рўй бераётгани ҳақида яхши маълумотга эга эдим. Чунки бу турнирни мунтазам кузатиб бораман.\nШубҳасиз, «МЮ» футболчилари жуда иқтидорли ва юқори савиядаги ўйинчилар. Энг аввало жамоага барқарорликни сингдиришим керак бўлади. Ҳаттоки, кеча «Арсенал»га қарши баҳсда ҳам ғалаба қозониш учун 3та гол киритишимизга тўғри келди. Ҳар ўйинда ўртача 2та гол ўтказиб юбораяпмиз – бу жуда кўп. Дарвоза дахлсизлигини сақлаш ҳам муҳим жиҳат.\n«Арсенал»га қарши баҳс мухлислар учун томошабоп ўйиндир, аммо мураббий бундай ўйинлар ҳар куни бўлишини истамайди. Мен учун ўйинни назорат қилишимиз ва тасодифий омилларни камайтириш жуда муҳим», - дейди германиялик мутахассис.\nМаълумот учун, «МЮ» АПЛ 14-туридан кейин 21 очко билан 7-ўринда бормоқда. Рангник бошқарувида жамоа 5 декабрь куни ўз майдонида «Кристал Пэлас»га қарши майдонга тушади.\nАввалги саҳифа | Кейинги саҳифа


Оилавий тадбиркорлигини катта корхонага айлантирган наманганлик Соҳибжон аканинг хонадонида маҳорат дарси ташкил этилди | O'zLiDeP\nОилавий тадбиркорлигини катта корхонага айлантирган наманганлик Соҳибжон аканинг хонадонида маҳорат дарси ташкил этилди\nO‘zLiDeP Наманган шаҳар Кенгаши Президентимизнинг “Ҳудудларда аҳолини тадбиркорликка кенг жалб қилиш ва оилавий тадбиркорликни ривожлантиришга доир қўшимча чора-тадбирлар тўғрисида”ги Қарорини аҳоли вакиллари орасида ҳам тарғибот қилмоқда.\nМазкур қарорнинг мазмун-моҳиятини тушунтириш мақсадида Наманган шаҳридаги “Янги аср” МФЙда яшовчи оилавий тадбиркор Соҳибжон Жўраев хонадонида очиқ мулоқот ўтказилди.\nМулоқот аввалида иштирокчилар тадбиркор С.Жўраев фаолияти билан яқиндан танишиб, тадбиркорлик сир-асрорлари бўйича керакли маълумот ва йўл-йўриқларга эга бўлишди.\nДастлаб ўз фаолиятини 2013 йил машина моторларини таьмирлашдан бошлаган тадбиркор С.Жўраев 2017 йилга келиб 6 нафар ишчи билан “Global tex group” оилавий корхонасига асос солди. Мазкур оилавий корхонада замонавий офис ва ошхона мебеллари, мактаб ва тиббиёт жихозлари ишлаб чиқариш йўлга қўйилди. Бир йил ичида 700 миллион сўм соф даромадга эга бўлган тадбиркор Андижон, Фарғона, Тошкент ва Самарқанд вилоятларида ҳам ўз ҳаридорларига эга бўлди.\n- 2018 йил фаолиятимизни янада кенгайтириш мақсадида ер-жой масаласи юзасидан партияга мурожаат қилгандик, - дейди тадбиркор С.Жўраев. – Партиянинг Наманган шаҳар Кенгаши раиси Баҳтиёр Вохидов кўмаги билан вилоят ҳокими томонидан Хонобод кичик саноат зонасида 12 сотих ер ажратиб берилди. Ҳозирда қурилиш ишлари олиб бориляпти. Корхонамиз ишга туширилса яна 20 га яқин янги иш ўринлари яратилади.\nБундан ташқари тиниб-тинчимас тадбиркор томорқадан самарали фойдаланиш борасида ҳам маҳаллага ўрнак бўлмоқда. Томорқага экилган сабзавот маҳсулотлари ўз оиласи таъминотидан ташқари бозорга ҳам харидоргир бўлмоқда.\nЎз оилавий тадбиркорлигини йўлга қўйиб катта марраларни забт этган тадбиркор Соҳибжон аканинг тажрибаси семинар иштирокчилари учун маҳорат мактабини ўтаб берди.\nВидео: Оҳангаронда давра суҳбати ташкил этилди\nO‘zLiDeP “Аёллар қаноти” хивалик хотин-қизлар учун тиббий кўрик ташкил этди\nДепутат ажралиш ёқасида турган оилани яраштирди


1030 Государственный комитет Республики Узбекистан по статистике 25/10/2018 09/11/2018 0\nЎзбекистон Республикаси “Давлат статистикаси тўғрисида”ги Қонуни ва Вазирлар Маҳкамасининг 2017 йил 2 сентябрдаги 690-сон “Ўзбекистон Республикаси Давлат статистика қўмитаси тўғрисидаги низомни тасдиқлаш ҳақида”ги қарорига мувофиқ, Ўзбекистон Республикаси Давлат статистика қўмитаси қарор қилади:\n1. 2019 йил учун давлат статистика ҳисоботи шакллари 1-108-иловаларга мувофиқ тасдиқлансин.\n2018 йил 8 октябрь,\n52-илова. 1-Oila shakli «Оилалар тўғрисида 2018 йил учун ҳисобот»\n54-илова. 2-xizmat shakli «Иқтисодий фаолият турлари бўйича ишлаб чиқарилган (кўрсатилган) хизматлар тўғрисида 2018 йил учун ҳисобот»\n54-илова. 1-kom shakli «Шаҳар аҳоли пунктларини ободонлаштириш тўғрисида 2018 йил учун ҳисобот»\n55-илова. 2-kom shakli «Ичимлик суви билан таъминлаш тўғрисида 2018 йил учун ҳисобот»\n56-илова. 3-kom shakli «Хусусий уй–жой мулкдорлари ширкатларининг фаолияти тўғрисида 2018 йил учун ҳисобот»\n57-илова. 2-uy-joy shakli «Уй-жой олиш учун ҳисобда турган ва уй-жой олган оилалар сони тўғрисида 2018 йил учун ҳисобот»\n58-илова. 1-transport shakli «Автомобиль транспорти ва хўжалик автомобиль йўллари узунлиги тўғрисида 2018 йил учун ҳисобот»\n59-илова. 1-transport shakli «Автомобиль транспорти иши тўғрисида ҳисобот»\n60-илова. 5-transport shakli «Умумий фойдаланишдаги темир йўл транспорти хизматлари тўғрисида 2018 йил учун ҳисобот»\n61-илова. 6-transport shakli «Умумий фойдаланилмайдиган темир йўл транспорти тўғрисида 2018 йил учун ҳисобот»\n62-илова. 7-transport shakli «(трамвай, метрополитен, троллейбус) транспорти тўғрисида 2018 йил учун ҳисобот»\n63-илова. 7-transport shakli «(трамвай, метрополитен, троллейбус) транспорти тўғрисида ҳисоботи»\n64-илова. 8-transport shakli «Умумий фойдаланишдаги ҳаво транспорти хизматлари тўғрисида 2018 йил учун ҳисобот»\n65-илова. 9-transport shakli «Қувур йўли транспорти хизматлари тўғрисида 2018 йил учун ҳисобот»\n66-илова. 9-transport shakli «Қувур йўли транспорти фаолияти тўғрисида ҳисобот»\n67-илова. 1-AKT shakli «Ахборот-коммуникация технологиялари тўғрисида ҳисобот»\n68-илова. 2-AKT shakli «Ахборотлаштириш воситалари ва ахборот-коммуникация технологияларидан фойдаланиш тўғрисида 2018 йил учун ҳисобот»\n69-илова. 1-aloqa shakli «Алоқа воситалари ва хизматлари тўғрисида ҳисобот»\n70-илова. 1-ta’lim shakli «Мактабгача таълим муассасасининг 2019 йил 1 январига ҳисоботи»\n71-илова. 2-ta’lim shakli «Умумтаълим муассасасининг 2019/2020 ўқув йили бошига ҳисоботи»\n72-илова. 3-ta’lim shakli «2019/2020 ўқув йили бошига академик лицей, касб-ҳунар коллежлари ҳисоботи»\n73-илова. 4-ta’lim shakli «2019/2020 ўқув йили бошига олий таълим муассасасининг ҳисоботи»\n74-илова. 5-ta’lim shakli «Мактабдан ташқари таълим муассасасининг 2019 йил 1 январига ҳисоботи»\n75-илова. 6-ta’lim shakli «Ота-она қарамоғидан маҳрум бўлган ва етим болалар учун таълим муассасасининг 2018 йил учун ҳисоботи»\n76-илова. 1-madaniyat shakli «Кутубхона фаолияти тўғрисида 2018 йил учун ҳисобот»\n77-илова. 2-madaniyat shakli «Фильмлар ишлаб чиқариш тўғрисида 2018 йил учун ҳисобот»\n78-илова. 3-madaniyat shakli «Музей фаолияти тўғрисида 2018 йил учун ҳисобот»\n79-илова. 4-madaniyat shakli «Театр фаолияти тўғрисида 2018 йил учун ҳисобот»\n80-илова. 5-madaniyat shakli «Концерт ташкилотлари ва цирк жамоалари фаолияти тўғрисида 2018 йил учун ҳисобот»\n81-илова. 6-madaniyat shakli «Ҳайвонот боғи, ботаника боғи, маданият ва истироҳат боғи фаолияти тўғрисида 2018 йил учун ҳисобот»\n82-илова. 7-madaniyat shakli «Маданият ва аҳоли дам олиш марказлари фаолияти тўғрисида 2018 йил учун ҳисобот»\n83-илова. 8-madaniyat «Республикадаги маданий мерос объектлари тўғрисида хисобот»\n84-илова. 2-turizm shakli «Ташриф буюрувчиларга хизмат кўрсатиш ва жойлаштириш тўғрисида 2018 йил учун ҳисобот»\n85-илова. 1-sport shakli «Жисмоний тарбия ва спорт бўйича 2018 йил учун ҳисобот»\n86-илова. 2-sport shakli «Спорт таълими муассасалари бўйича 2018 йил учун ҳисобот»\n87-илова. 1-fan shakli «Илмий тадқиқот ва тажриба-конструкторлик ишланмаларни бажарилиши ҳамда олий тоифали илмий ва илмий-педагогик кадрларни тайёрлаш тўғрисида 2018 йил учун ҳисобот»\n88-илова. 1-innovatsiya shakli «Инновация фаолияти тўғрисида 2018 йил ҳисоботи»\n89-илова. 1-ijtimoiy shakli «Пенсионерлар сони ва уларга тайинланган пенсиялар тўғрисида 2019 йил 1 январига ҳисобот»\n90-илова. 2-ijtimoiy shakli «Ота-она қарамоғисиз қолган болаларни аниқлаш ва жойлаштириш бўйича 2018 йил учун ҳисобот»\n91-илова. 3-ijtimoiy shakli «Турар жойга муҳтожлар сифатида ҳисобга қўйилган етим болалар ва ота-она қарамоғидан маҳрум бўлган болалар ҳамда турар жой учун берилган ордерлар тўғрисида 2018 йил учун ҳисобот»\n92-илова. 4-ijtimoiy shakli «Ногиронлар ва ногиронлик сабаблари тўғрисида 2018 йил учун ҳисобот»\n93-илова. 1-tibbiyot shakli «Аҳолига тиббий ёрдам кўрсатувчи муассасалар фаолияти тўғрисида 2018 йил учун ҳисобот»\n94-илова. 2- tibbiyot shakli «Ҳомиладор, туғадиган ва туққанларга тиббий ёрдам кўрсатиш, ҳомиладорликни тўхтатиш ва контрацепция тўғрисида 2018 йил учун ҳисобот»\n95-илова. 3-tibbiyot shakli «Болаларга тиббий ёрдам кўрсатиш тўғрисида 2018 йил учун ҳисобот»\n96-илова. 4-tibbiyot shakli «Одам иммун танқислиги вируси билан касалланган беморлар ва қонни оивга текшириш натижалари тўғрисида 2018 йил учун ҳисобот»\n97-илова. 5-tibbiyot shakli «Профилактик эмлашлар тўғрисида 2018 йил учун ҳисобот»\n98-илова. 6-tibbiyot shakli «Ногиронлар учун реабилитация марказлари фаолияти тўғрисида 2018 йил учун ҳисобот»\n99-илова. 7-tibbiyot shakli «Юқумли ва паразитар касалликлар тўғрисида 2018 йил учун ҳисобот»\n100-илова. 1-NNT shakli «Нодавлат нотижорат ташкилотининг фаолияти тўғрисида 2018 йил учун ҳисобот»\n101-илова. 1-notijorat shakli «Нотижорат ташкилотининг фаолияти тўғрисида 2018 йил учун ҳисобот»\n102-илова. 1-TB shakli «Тижорат банки фаолияти тўғрисида 2018 йил учун ҳисобот»\n103-илова. 1-ST shakli «Суғурта ташкилоти фаолияти тўғрисида 2018 йил учун ҳисобот»\n104-илова. 1-moliya shakli «Ташкилотнинг молиявий аҳволи тўғрисида ҳисобот»\n105-илова. 2-moliya shakli «Асосий воситаларнинг мавжудлиги ва ҳаракати ҳамда бошқа номолиявий активлар тўғрисида 2018 йил учун ҳисобот»\n106-илова. 1-korxona shakli «Ташкилот хўжалик фаолиятининг асосий кўрсаткичлари тўғрисида 2018 йил учун ҳисобот»\n107-илова. 1-KB shakli «Микрофирма ва кичик корхонанинг 2018 йил учун ҳисоботи»\n107/1-илова. 1-KB shakliga ilova (QM) «Кичик қурилиш ташкилотлари ва микрофирмаларда мавжуд қурилиш машина ва механизмлар тўғрисидаги 2018 йил учун ҳисобот»\n107/2-илова. 1-KB shakliga ilova (qurilish) «Объектлар, қувватларни ишга тушириш ва уларнинг қурилишига йўналтирилган инвестициялардан фойдаланиш тўғрисида 2018 йил учун ҳисобот»\n107/3-илова. 1-KB shakliga ilova (TIF) «Экспорт-импорт тўғрисида 2018 йил учун ҳисобот»\n107/4-илова. 1-KB shakliga ilova (sanoat) «Оқова сувларни марказлаштирилган ҳолда чиқариб юборишни, ободонлаштириш ва ёритиш ишларини амалга оширувчи, аҳолига ва маиший-коммунал эҳтиёжларга сув, иссиқлик энергияси ҳамда иссиқ сув етказиб берувчи микрофирма ва кичик корхоналарнинг 2018 йил учун ҳисоботи»\n107/5-илова. 1-KB shakliga ilova (energo) «Ёқилғи ва энергия сарфи тўғрисида 2018 йил учун ҳисобот»\n107/6-илова. 1-KB shakliga ilova (QX) «Микрофирма ва кичик корхонанинг қишлоқ хўжалиги фаолияти тўғрисида 2018 йил учун ҳисоботи»\n107/7-илова. 1-KB shakliga ilova (EKO) «Табиатни муҳофаза қилиш тўғрисида микрофирма ва кичик корхонанинг 2018 йил учун ҳисоботи»\n107/8-илова. 1-KB shakliga ilova (AKT) «Ахборот-коммуникация технологиялари тўғрисида 2018 йил учун ҳисобот»\n107/9-илова. 1-KB shakliga ilova (tib) «Аҳолига тиббий хизмат кўрсатувчи микрофирма ва кичик корхона фаолияти тўғрисида 2018 йил учун ҳисобот»\n107/10-илова. 1-KB shakliga ilova (tur) «Ташриф буюрувчиларга хизмат кўрсатиш ва жойлаштириш тўғрисида микрофирма ва кичик корхонанинг 2018 йил учун ҳисоботи»\n108-илова. 1-K shakli «Ташкилот фаолияти тўғрисида ҳисобот»\n108/1-илова. 1-К shakliga ilova (savdo) «Ҳудудий алоҳида бўлинмаларга эга бўлган юридик шахсларнинг улгуржи ва чакана савдо товар айланмаси тўғрисида ҳисобот»\n108/2-илова. 1-К shakliga ilova (sanoat) «Ҳудудий алоҳида бўлинмаларга эга бўлган юридик шахсларнинг саноат маҳсулоти ишлаб чиқариш тўғрисида ҳисобот»\n108/3-илова. 1-К shakliga ilova (xizmat) «Ҳудудий алоҳида бўлинмаларга эга бўлган юридик шахслар томонидан кўрсатилган хизматлар тўғрисида ҳисобот»\n108/4-илова. 1-К shakliga ilova (EIZ) «Эркин иқтисодий зона, кичик саноат зона, технопарк, пахтачилик-тўқимачилик кластер таркибига кирувчи ташкилот фаолияти тўғрисида ҳисобот»


Оналар мактаби | «Сиҳат-саломатлик» журнали\nBo‘lim arxivi: Оналар мактаби\nҲар бир бола — ижодкор\nФарзандини бирон тўгарак ёки қўшимча дарсларга олиб бормайдиган ота-онани бугунги кунда топиш мушкул. Боғча ёшидан бошлаб мактабга тайёрлов курсларида уларга турли тилларни, математиканинг бошланғич маълумотларини ўргатмоқчи бўламиз. Аммо боланинг ҳар томонлама ривожланиши учун таълим жараёни хилма-хил бўлиши, айниқса, мактабгача таълим даврида кўпроқ ижодий ишларга эътибор қаратиш кераклиги ёддан чиқмаяптимикин?\n“Айболит”, “Бармалей”, “Телефон” каби эртак шеърлари билан ҳозиргача болалар қалбидан жой олиб келаётган рус адабиёти вакили Корней Чуковский ўзининг “Иккидан бешгача” номли асарида шундай ёзади: “Болаларнинг ҳаммаси иккидан беш ёшгача қай йўналишда ижод қилмасин, катталарни ҳайратга солувчи натижаларга эришади. Беш ёшдан кейин эса асл иқтидорларини намойиш эта бошлайдилар… шунингдек, улар билган, пухта эгаллаган билимларини намойиш этиш билан мақтанишни хуш кўрадилар. Бу бола “мен”ини ўстиришнинг ягона усулидир”.\nБола ижодкор бўлиши учун нималар керак? Аввало кичкинтой ички оламини бойитишни театрсиз тасаввур қилиб бўлмайди. Фарзандингиз боғчадан қолган кун: “Эҳ, бугун театр бор эди-ку!” деса ажабланманг. Театрнинг тарбиявий, эмоционал кучи беқиёс. Чарчаб инжиқлик қилмаслиги ва театр ҳақидаги биринчи таассуроти йўққа чиқмаслиги учун ёшни ҳисобга олиш зарур. Уч ёшли бола бир соатга мўлжалланган саҳна кўринишларини кузатишга жисмонан ва руҳан тайёр саналади. Унгача қўғирчоқлар ва қўлбола ясалган ҳайвончалар ёрдамида уйда ўзингиз 15 дақиқалик қисқа эпизодлар ташкил этинг. “Хонаки театрлар” ҳақиқий театр даргоҳига олиб боришга болада қизиқиш уйғотади. Театр боланинг дунёқарашини кенгайтириб, сўз бойлигини орттиради.\nUshbu maqola Сиҳат-саломатлик tomonidan 26.09.2017 da Оналар мактаби bo'limda chop etildi.\nФарзанд туғилгандан сўнг…\nБоланинг дунёга келиши оила ва жамият учун жуда қувонарли ҳол. Бироқ энди катталар бу “жажжи инсон”нинг ҳаётдаги ўрнини белгилашлари зарур. Масалан, унинг илк ҳужжатларини тайёрлаш ва гўдакнинг меъёрий яшаши учун барча ҳатти-ҳаракатларни қонун доирасида бажармоқ керак. Ёш оналар бу хусусда етарлича маълумотга эга бўлганлари маъқул.\nФҲДЁ (фуқаролик ҳолатлари далолатномаларини ёзиш) идоралари томонидан туғилганликни қайд этишда махсус қонун ҳужжатлари, масалан Ўзбекистон Республикаси Конституцияси, Ўзбекистон Республикаси Фуқаролик процессуал кодекси, Ўзбекистон Республикаси Оила кодекси, Ўзбекистон Республикасининг “Васийлик ва ҳомийлик тўғрисида”ги қонуни, Ўзбекистон Республикаси Вазирлар Маҳкамасининг 1999 йил 12 апрелдаги 171-сонли қарори билан тасдиқланган “Фуқаролик ҳолати далолатномаларини қайд этиш қоидалари”, “Фуқаролик ҳолати далолатномаларини ёзиш органларида иш юритиш тартиби тўғрисида”ги йўриқнома, ҳамда амалдаги бошқа қонунлар ва меъёрий ҳужжатларга асосланиб иш кўрилади.\nUshbu maqola Сиҳат-саломатлик tomonidan 14.12.2016 da Оналар мактаби bo'limda chop etildi.\nСувсизланиш — жиддий ҳолат\nБутунжаҳон Соғлиқни Сақлаш Ташкилоти тавсияларига кўра кўкрак сути балан парваришланаётган болалар 6 ойлик бўлгунларича уларга сув ичирмаса ҳам бўлади. Чунки барча керакли суюқликни гўдак она сутидан олади. Сунъий аралашмалар бериб боқилаётган болага овқатланишлар оралиғида 20-30 миллилитр (бир ошқошиқ) сув бериш мумкин.\nКўпчилик оналар “Чақалоққа қанча сув ичириш керак?” деб сўрашади. Айтиш жоизки, бунда гўдак организмининг сувга эҳтиёжи ҳам ҳисобга олинади. Демак, соғлом гўдакка сувни мажбурлаб ичириш керак эмас. Ўзи қанча ҳоҳласа шунча ичсин, лекин меъёрдан ошмасин. Овқатлантириш ўрнига сув бериш ҳам нотўғри. Бола очлик ва чанқоқ ҳиссини адаштирмаслиги лозим.\nUshbu maqola Сиҳат-саломатлик tomonidan 31.08.2016 da Оналар мактаби bo'limda chop etildi.\nЎқув даври яқин: бола мактабга тайёрми?\nФарзанди бу йил мактабга чиқадиган ҳар бир ота-онани айни кунларда ташвишу ҳаяжонлар қамраб олган. «Болам мактабда қийналиб қолмасмикин?» деган ўй уларнинг хаёлидан кетмайди.\nУнутмаслик керакки, анча илгарироқ мактаб даврига психологик жиҳатдан тайёрланган ўғил-қизларгина бошланғич синфдаёқ дарсларни осон ўзлаштиришади, ўқувчилик ҳаётига тез мослашадилар, қийинчиликларга дарров кўникишади.\nДемак, ҳар бир ота-она ўқув йили бошланмасидан олдин уйда бола билан ўзаро суҳбатлар олиб бориши ва фарзандининг мактабга чиқиши билан боғлиқ бир қанча вазифаларни амалга ошириши зарур бўлади.\nUshbu maqola Сиҳат-саломатлик tomonidan 26.08.2016 da Оналар мактаби bo'limda chop etildi.\nUshbu maqola Сиҳат-саломатлик tomonidan 16.03.2016 da Болалар саломатлиги, Оналар мактаби bo'limda chop etildi.


Sony Xperia XZ2 Premiumнинг нархи маълум бўлди - Terabayt.Uz\nSony Xperia XZ2 Premiumнинг нархи маълум бўлди\nSony компанияси Xperia XZ2 Premium флагмани ҳақида апрелда маълум қилганди, куни кеча янги қурилманинг сотувга чиқиш санаси ва нархи ҳақида ҳам маълумот берилди.\nСмартфон икки хил рангда сотувга чиқади: бири Chrome Black, иккинчиси Chrome Silver. Аввалдан буюртма қабул қилиш 9 июлдан, сотув 30 июлдан бошланади. Смартфоннинг нархи 999 АҚШ доллари, бу албатта, оз эмас.\nЎҚИНГ: Барчаси пулни деб: собиқ дастурчининг айтганлари\nXperia XZ2 Premium 5.8-дюймли 4К форматли экран билан таъминланган ва HDR билан қўллаб-қувватланган. Смартфон Snapdragon 845 чипи бошқарувида ишлайди. Бундан ташқари, қурилмада 6 ГБ ОЗУ, 64 ГБ ПЗУ мавжуд ҳамда 20 Мп+12Мп бўлган иккиталик асосий камера ва 13 МП бўлган олд камера ўрнатилган. Янги девайс 3450 мАч сиғимли батарея ва симсиз тезкор қувватлантиргичга ҳам эга бўлади.\nАгар ушбу қурилманинг рақиблари ҳақида гап кетадиган бўлса, Galaxy S9/S9+ `ва Huawei P20/P20 Pro смартфонларини мисол келтирсак бўлади. Уларнинг ҳам тавсифи Xperia XZ2 Premium тавсифига ўхшаб кетади. Бироқ. ушбу қурилмаларнинг Xperia XZ2 Premium‘дан фарқ қиладиган ўзига хос жиҳатлари бор, қолаверса нархи ҳам арзонроқ.\nЎҚИНГ: Нозиктаъб японлар кўп харид қилаётган 2 смартфон модели\n#Sony Xperia #нарх #смартфонлар


КИТОБ – МАЪРИФАТ ЎЧОҒИ – oliymahad.uz\nКИТОБ – МАЪРИФАТ ЎЧОҒИ\nИнсоннинг ўз олдига қўйган мақсадига эришувида тафаккур бойлиги бўлмиш-китоб муҳим ахамиятга эга. Инсон қанчалик маънавиятли, дунёқараши кенг бўлса, унинг фаолияти ҳам тафаккур дунёси каби умрбоқий бўлади. Чунки айнан эзгу ҳатти-ҳаракатларида унинг маънавий қиёфаси намоён бўлади. Китобни ўқиганда инсон ҳиссиётларининг жумбушга келиши, воқеалардан таъсирланиш, ғурур ва ифтихор ҳиссининг пайдо бўлиши унинг компьютерда интернетдан олинадиган маълумотлардан бир неча бор афзаллигини англатади.\nМазкур анъанага мувофиқ институт устоз ва талабаларининг диний-маърифий, маънавий ва бадиий савияларини янада юксалтириш мақсадида 2017 йил бугун 14 декабрь куни Ғафур Ғулом номидаги нашриёт-матбаа ижодий уйи ҳамкорлигида ташкил этилган китоб кўргазма савдоси бўлиб ўтди. Кўргазмада институтнинг устоз ва талабалари фаол иштирок этди.\nМазкур кўргазмада Ғафур Ғулом номидаги нашриёт-матбаа ижодий уйи ходимлари кўргазма иштирокчиларига 165 номдаги 855 дона сиёсий, бадиий, илмий, ҳажвий, жаҳон адабиёти, тарих, юридик китоблар, диний-маърифий адабиётлар, мактаб адабиёти хрестоматияси, болалар адабиёти, Ўзбек халқ ижоди ёдгорликлари тўплами, араб, инглиз, рус ва ўзбек тили луғат китоблари, психологияга оид китоблар, шеърий тўплам китоблар, нашриётимиз ҳазинаси ҳамда ғазал соғинчи рукни остидаги китобларни тақдим қилдилар.\nмудири Камолиддин Маҳкамов\n190400cookie-checkКИТОБ – МАЪРИФАТ ЎЧОҒИno\nОлдингиҚАЙНОНАМ – ОНАМ, КЕЛИНИМ – ҚИЗИМ!КейингиИблислар яна йиғласин…


Макгрегор бокс бўйича собиқ чемпион билан учрашмоқчи\n30 сентябрь, 2017, 16:25\nUFC жангчиси Конор Макгрегор бокс бўйича собиқ жаҳон чемпиони Пол Малиньяжи билан ММАда учрашишни истамоқда, дея хабар беради BoxingScene нашри.\nЭслатиб ўтамиз, боксчи ирландиялик спортчининг Флойд Мейвезердан мағлубиятга учраганидан сўнг нокаут қилишга ваъда берган.\n– Конор Малиньяжи билан бокс қоидалари бўйича ММАда учрашишни истамоқда, – дейди Макгрегорнинг мураббийи Жон Кавана. – У менга: “Уни октагонга судраб олиб келамиз”, аммо мен унинг деярли рози бўлганини айтдим. Бу унга нима учун керак? Малиньяжи ҳеч қачон ММАда урушмаган.


Ҳамманики ўзига... Путин “omicron”га қарши рус вакцинаси самарали эканини айтди | Qalampir.uz\nҲамманики ўзига... Путин “omicron”га қарши рус вакцинаси самарали эканини айтди\nОлам\t17 Декабрь 2021 21:44 3046\nРоссия Федерацияси Президенти Владимир Путин мамлакатда ишлаб чиқарилаётган “Спутник V” вакцинасини коронавируснинг янги “omicron” штаммига қарши курашда самаралироқ эканини маълум қилди. Бу ҳақда у бугун, 17 декабрь куни Россия саноатчилар ва тадбиркорлар иттифоқи конгресси йиғилишида айтиб ўтган.\n“Бизнинг “Спутник V” яхши ишламоқда. Ва, эҳтимол, у дунёда қўлланиладиган бошқа вакциналарга қараганда “omicron”га қарши курашда самаралироқдир”, деган Владимир Путин.\nДавлат раҳбарининг сўзларига кўра, яқин кунларда экспертлар “omicron”га қарши Россия вакцинасини қўллаш бўйича хулоса беради.\nРоссия Федерацияси Бош вазирининг ўринбосари Татьяна Голикованинг Президентга маълум қилишича, мамлакатда коронавирусга қарши қўлланилаётган барча дориларнинг “omicron”га қарши самарадорлиги синовдан ўтказиляпти.\nМаълумот учун, айни пайтда, Санкт-Петербургда аллақачон “omicron” билан касалланган икки киши аниқланган.\nМаълумот ўрнида, 26 ноябрь куни Жаҳон соғлиқни сақлаш ташкилоти (ЖССТ) Африканинг жанубида аниқланган B.1.1.529 коронавирус штаммини юнонча “omicron” ҳарфи билан белгилади. У жуда кўп мутацияларга эга, уларнинг баъзилари ЖССТни ташвишга солмоқда. Дунёнинг 70 дан ортиқ мамлакатларида аллақачон топилган “omicron” штамми бошқаларга қараганда тезроқ тарқалиш имкониятига эга.\nPfizer ва BioNTech компаниялари коронавируснинг янги “omicron” штамми вакцина антикорларини коронавируснинг бошқа штаммларига қараганда самаралироқ четлаб ўтишини тасдиқлади.\nХитойнинг Anhui Zhifei Longsom Biopharmaseutisalкомпанияси ўзининг ZF-UZ-VAC2001 препаратини коронавируснинг “omicron” вариантига қарши антитаначалар ишлаб чиқарилишига олиб келиши мумкинлигини айтган эди.\nШунингдек, япон олимлар “omicron” вакцинага қарши кўпроқ юқумли бўлиб, у ҳам табиий, ҳам эмлаш орқали ҳосил бўлган иммунитетни енга олишини маълум қилган эди.\nБундан ташқари, Гонконг университети олимлари коронавирусининг “omicron” штаммини енгиш учун янги авлод вакциналарини ишлаб чиқариш зарурлигини таъкидлаган.\n16 Май 22:21 31849\n16 Май 21:06 29132\n16 Май 22:10 28975\n17 Май 22:31 27728


Руслан Нуруддинов жаҳон рекордини ўрнатди\n24 апрель, 2021, 19:13\nТеглар:Оғир атлетика | Руслан Нуриддинов\nТошкентда Осиё чемпионати давом этмоқда.\nОғир атлетика бўйича 2016 йил Олимпиада чемпионлигини қўлга киритган Руслан Нуриддинов Тошкентда давом этаётган Осиё чемпионатида ажойиб натижа қайд этди.\nДопинг билан боғлиқ муаммолар туфайли мусобақалардан маълум вақт четлатилган Нуриддинов дисквалификация муддати тугагач, илк мусобақасида чемпионлик билан бир қаторда жаҳон рекордини ҳам янгилади. Нуриддинов силтаб кўтариш баҳсларида ўзбек оғир атлетикасининг янги юлдузи сифатида эътироф этилаётган Акбар Жўраев билан муросасиз баҳс юритди ва якунда тажриба барибир ўз сўзини айтди.\nДаст кўтаришда 188, силтаб кўтаришда 241 кг (жаҳон рекорди), жами 429 кг натижа қайд этган Нуриддинов чемпионликни қўлга киритди. Акбар Жўраев эса 194кг+234 кг жами 428 кг натижа кўрсатиб, иккинчи ўрин билан кифояланди.


Таълим ривожи йўлидаги миллий рейтинг | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nТаълим ривожи йўлидаги миллий рейтинг\nТаълим ривожи йўлидаги миллий рейтинг...\n13:47 / 06 Jun\nБутун дунёда таълим ҳамда илм-фанга эътибор борган сари ошиб бормоқда.\nМамлакатимизда ҳам сўнгги йилларда бу борада сезиларли қадамлар ташланди. Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси ташкил этилиши билан юртимизда таълим муассасалари сифат самарадорлигини ўрганиш ҳамда улар рейтингини тузиш йўлга қўйилди.\nБундан кўзланган асосий мақсад сифатида юртимизда фаолият олиб бораётган олий таълим муассасаларини танқидий ўрганиш, улардаги таълим сифатига шаффоф баҳо бериш, бошқа олий таълим муассасалари билан рақобат муҳитини шакллантириш ҳамда уларни дунёнинг нуфузли олий таълим муассасалари даражасига кўтариш белгиланган.\nОлий таълим муассасасидаги таълим жараёнларининг олиб борилишига ташқаридан холисона баҳо бериш, ўз навбатида, мазкур муассаса раҳбарлари ва жамоанинг ижобий ҳаракатларига туртки бўлади, албатта.\n2018 йилдан жорий этилиб, эълон қилиб келинаётган олий таълим муассасалари миллий рейтинги индикаторларини ишлаб чиқишда дунёнинг нуфузли рейтинг агентликлари – THE, QS ҳамда ARWU тажрибасига алоҳида эътибор қаратилди.\nМиллий рейтингда олий таълим ташкилотлари фаолияти қуйидаги йўналишларда баҳоланиши белгиланди:\n- профессор-ўқитувчиларнинг илмий фаолияти – 40 фоиз;\n- ўқув-услубий ишлар ва таълим сифати - 30 фоиз;\n- талабалар билими ва иш берувчиларнинг фикрлари - 27 фоиз;\n- жисмоний тарбия ва спортни ривожлантириш - 3 фоиз.\nПандемик вазиятга қарамасдан бу йил тўртинчи бор олий таълим ташкилотлари миллий рейтингини аниқлаш устида тадқиқотлар олиб борилмоқда. Хусусан, миллий рейтингнинг энг асосий йўналишларидан бири бўлган талабалар билими ва иш берувчиларнинг фикрларини ўрганиш мақсадида 13 та ишчи гуруҳ шакллантирилиб, ҳудудларга сафарбар этилди.\nУшбу йўналиш доирасида битирувчи босқич талабаларидан мутахассислик фанларини билиш даражасини аниқлашга қаратилган тест синовлари ва олий таълим муассасаларида таълим сифатини ўрганиш юзасидан сўровнома ўтказилади.\nШунингдек, давлатимиз раҳбари томонидан Ўзбекистоннинг очиқлик сиёсати, дунё бозорига фаол кириб бориши, барча соҳаларда халқаро ҳамкорлик кенгаяётгани хорижий тилларни билишга эҳтиёжнинг ошиб бораётгани алоҳида эътироф этиб ўтилди. Шуни инобатга олган холда олий таълим муассасаларида фаолият олиб бораётган профессор-ўқитувчиларнинг чет тилларини билиш даражасини аниқлашга қаратилган назорат синовлари ҳам ташкил этилди. Мазкур жараёнларга республикамиз бўйича жами 91 та олий таълим муассасасидан 10 минг 598 нафар талаба ҳамда 30 минг 802 нафар профессор-ўқитувчи жалб этилмоқда.\nОлий таълим муассасалари рейтинг баҳолаш тизимининг асосий индикаторларидан бири - бу профессор-ўқитувчиларнинг “Хорижий тиллар” ва талабаларнинг “Мутахассислик фанларидан” билим даражасини аниқлашдир.\nҲозирги вақтда республикамизнинг барча ҳудудларида, белгиланган олий таълим муассасаларида тест жараёнлари бўлиб ўтмоқда. Бу йилги тест жараёнларида профессор-ўқитувчилар “Хорижий тиллар” бўйича, юқори босқич талабалари эса “Мутахассислик фанлари”дан имтихон топширмоқда. Профессор-ўқитувчилар учун хорижий тиллар бўйича жами 20 та тест саволи, юқори босқич талабалари учун эса иккита мутахассислик фанидан 20 тадан, жами 40 та тест саволи берилмоқда ва ушбу жараёнлар онлайн (аниқ вақт режимида) ўтказиляпти.\nТест синовлари барча ҳудудларда 2021 йилнинг 31 май санасидан 9 июнь санасигача бўлиб ўтади.\nОлий таълим соҳасини янада ривожлантириш бевосита кадрлар тайёрлаш сифатини ошириш ҳамда илм-фан ва ишлаб чиқариш интеграциясини таъминлашга боғлиқ. Шу боис миллий рейтинг тизимини янада такомиллаштириш мақсадида иш берувчилар билан олий ўқув юртлари ўртасида интеграцион алоқаларни баҳоловчи индикаторлар жорий этилган.\nШу йилнинг май-июнь ойларида Ўзбекистон Республикасида фаолият олиб бораётган барча вазирлик ва идоралар, корхоналар, давлат ҳамда нодавлат ташкилотлар, барча турдаги муассасалар, шунингдек, хўжалик юритувчи субъектлар, хусусий фирмалар билан олий таълим муассасаларининг битирувчиларига баҳо бериш мақсадида иш берувчилар сўровномаси ташкил этилди.\nУшбу сўровномани таълим инспекциясининг расмий сайти https://tdi.uz/ ёки https://bit.ly/3waWAxR ҳаволаси орқали кириб тўлдириш мумкин бўлади.\nЮқоридаги тадқиқотлар якунига етганидан сўнг янги ўқув йили бошланишидан олдин олий таълим муассасаларининг янги рейтинги эълон қилинади.\nУмид қиламизки, мамлакатимиз олий таълим муассасалари ўз натижаларини тобора яхшилаб, соғлом рақобат орқали миллий рейтингда юқори ўринларни эгаллайди ҳамда яқин келажакда дунёнинг ТОП университетлари қаторига киради.\nдавлат инспекцияси бош бошқарма бошлиғи\n10:43 | 18 Jun\nСурхондарёда тезликни меъёридан оширган Nexia пиёдани уриб юборди. Жабрланувчи шифохонада вафот этган\n10:28 | 18 Jun\nЎзбекистонда ўтган бир сутка ичида 385 кишида коронавирус аниқланди. Тўрт бемор вафот этди


"Қорасувда вазият юмшоқроқ"\n19 октябр 2021, Тошкент вақти: 07:56\nҚирғизистоннинг Қорасув шаҳрида яшовчи кишилар Ўш шаҳридагиларга нисбатан хотиржамроқ умргузаронлик қилмоқдалар. Бироқ бу минтақадаги энг катта улгуржи бозорлардан бири жойлашган Қорасувда умуман асабий кайфияти йўқ, дегани эмас.\nОзодликнинг ўзбек хизмати ходими Сарвар Усмон 23 июл куни бошқа ҳамкасблари билан биргаликда Қорасувдаги Рашод қори Камолов имомлик қилаётган жомеъ масжидига борди.\nСарвар Усмон: Масжид қавми билан¸ бир неча киши билан гаплашдик. Асабийлик йўқ эмас. Лекин Ўшга қиëслаганда асабийлик йўқ, деса ҳам бўлади. Мен уларнинг хотиржамлик даражасини билиш учун “Тунда маҳаллаларингизда постлар борми-йўқми?” деб сўрадим. Улардан “бор” деган жавобни эшитдим. Мана шу ҳолат ҳам асабийлик даражасини кўрсатадиган¸ хотиржамликнинг йўқлигининг даражасини кўрсатадиган кўрсаткич. Лекин Ўшдаги вазиятга қараганда, Жалолобод ва Қорасувда анча вазият юмшоқроқ.\nЗебунисо: Бугун Қорасувдаги масжидда Рашод қори Камолов имомлик қилдими ва нима ҳақда гап бўлди ваъзда?\nСарвар Усмон: Ваъзда Ўш воқеалари ҳам тилга олинди ва имом қавмни¸ мен ëзиб олдим ўша эшитганимни¸ "ўзбекчиликдан, қирғизчиликдан динга қайтайлик" деган гапларни қилди. Ваъз давомида у киши¸ кейин алоҳида суҳбатда ҳам айтди¸ “Ўш воқеаларини ўзининг шахсий манфаатларини кўзлаган ва бармоқ билан санарли бир неча киши қилди. Улар ўзбек билан қирғизни уруштириб қўйишдан шахсий бойлик орттириш мақсадида қилди” деган гапни айтди.\nМасжид қавми ва имом билан хайрлашиб, Қирғизистон-Ўзбекистон чегарасига бордик. "Қорасув-автодорожний" чегара постига бордик. Мен чегаранинг ëпиқлигини билардиму¸ лекин бу даражада тақа-тақ ëпилганини тасаввур қилганим йўқ эди. Қирғизистон чегара хизматининг терминалида бирорта ҳам чегарачи йўқ. Қирғиз чегарачилари мутлақо йўқ¸ чунки уларга мутлақо иш ҳам қолмабди.\nЧегаранинг ўртасига темир девор кўтарилган. Мантиққа кўра бу деворни¸ менимча¸ Ўзбекистон томони қурган бўлса керак. Чунки қирғиз томонида ҳеч қанақа чегарачи йўқ. Чегарачилар ўтирадиган хонанинг деразасидан қарадик. Чанг босиб кетган. У ерда анчадан бери ҳеч ким йўқлиги билиниб турибди. Ўртадаги дарëнинг устидан кўприк¸ кўприкнинг ўртасидан темир девор кўтарилган. Тунука қопланган. Дарëнинг Ўзбекистон соҳилида автомат билан чегарачи у ëқ-бу ëққа ўтиб келиб юрибди. Ўзбекистон томонида чегарачилар бор. Қирғизистон томонида йўқ. Автомобилларнинг ўтиши ҳақида гап бўлиши мумкин эмас. Оддий йўловчиларнинг йўлаги ҳам темир билан тўсиб қўйилган.


Хитой миллий домени Германияникидан ўзиб кетиб, дунёда биринчи ўринга чиқди - - - www.Voydoda.com - Развлекательный портал -\nХитой миллий домени Германияникидан ўзиб кетиб, дунёда биринчи ўринга чиқди\n09 Янв 2016(20:35)\nХитой миллий интернет домени .cn Германиянинг .de доменидан ўзиб кетиб, дунёда биринчи ўринни эгаллади. Бу ҳақда CNNIC (Хитой интернет тармоғи ахборот маркази) маълумотларига таянган ҳолда Синьхуа агентлиги хабар бермоқда.\nАйни пайтда .cn тизимида 16.36 млн фойдаланувчи рўйхатдан ўтган. CNNIC раҳбарининг сўзларига кўра, домен “фойдаланувчилар манфаатларини ҳимоя қилишга, онлайн ўғриликлар, фишинг ва қаллобликни камайтиришга қодир”.\n2009 йилдан буён домен зонасида рўйхатга олиш фақат расмий ҳужжатлар асосида амалга оширилади. Домендан нафақат давлат корхоналари ва маҳаллий компаниялар, балки Apple, Samsung, Microsoft, Amazon сингари трансмиллий компаниялар ҳам фойдаланади.\nАйтиб ўтиш керакки, 16.36 млн рўйхатдан ўтган фойдаланувчи миллий доменлар ичидаги рекорддир; .com домени фойдаланувчилари сони бундан бир неча марта кўпроқдир.\nТеги: Хитой миллий домени Германияникидан, дунёда биринчи ўринга чиқди


Бухорода суратга олинаётган "SCORPION" фильмидан фотолавҳа / Ўзбекистон янгиликлари, энг сўнгги хабарлар\nМАДАНИЯТ 0 Шархлар 5155 кўрилди\nБухорода суратга олинаётган "SCORPION" фильмидан фотолавҳа\nЎзбекистон ёшлар иттифоқи, “Ўзбеккино” Миллий агентлиги, Ўзбекистон Республикаси Ички ишлар вазирлиги, Ўзбекистон миллий телерадиокомпанияси ва Кинематографияни ривожлантириш маркази томонидан имзоланган қўшма қарор асосида “SCORPION” триллери суратга олинаётгани ҳақида аввал хабар қилинганди.\nМазкур фильмда бугунги куннинг долзарб муаммоси – халқаро жиноятчилик мавзусига ёшлар нигоҳи билан қаралади. Фильм ижодий ва техник жамоасини Ўзбекистон, Россия, АҚШ ва Германия мутахассислари ташкил этади. Фильмнинг суратга олиш ишлари Тошкент шаҳри ва Бухоро вилоятлари, шунингдек, Россия ҳамда Марокаш давлатлари ҳудудларида бўлиб ўтади.\nЛойиҳанинг катта шов-шувга сабаб бўлган воқеаси сифатида унда туркиялик машҳур актёр Мурат Йилдирим (ўзбек томошабинларига “Осиё” сериалидаги Демир роли билан яхши таниш)нинг иштирокини қайд этиш мумкин. 5 март куни Ёш киноижодкорлар кенгаши раиси ҳамда фильм продюсери Ойбек Абдушукуров Мурат билан Истамбул шаҳрида шартнома имзолади.\nМурат Ўзбекистонга рафиқаси, марокашлик машҳур актриса ва модел Имане Эльбани билан бирга ташриф буюради. Фильмда у суратга тушадиган саҳналар Бухоро вилоятида олинади. Унинг айнан қайси образда чиқиши ҳозирча сир тутилмоқда.\nФильм бош қаҳрамонларидан бири (ака роли)ни Фарҳод Маҳмудов ижро этади. Иккинчи бош қаҳрамон (ука роли) ижрочиси ҳозирча сир тутилмоқда.\nШунингдек, фильмда элимиз суйган санъаткорлар Карим Мирходиев, Раъно Шодиева ҳам суратга тушишмоқда.\n“SCORPION” фильмининг суратга олиш ишлари айни кунларда Бухоро вилоятида давом этмоқда. Қуйида ушбу жараёндан фотолавҳа ҳавола этамиз:


Туркия Раққага курдлар билан бирга ҳужум қилишдан бош тортмоқда\n19:43 / 23.03.2017\nТуркия Суриянинг Раққасини ИШИДдан озод қилиш бўйича амалиётда унда Суриянинг мўътадил мухолифати иштирок этса ҳамда суриялик курдлар тузилмалари қатнашмаса иштирок этади. Бу ҳақда Туркия бош вазири ўринбосари Нўмон Қуртулмуш маълум қилди.\n"Раққа ушбу шаҳар аҳолисига тегишли. Агарда амалиёт халқаро коалиция кўмагида ҳамда мўътадил мухолифат иштирокида ўтказилса, Туркия уни қўллаб-қувватлайди. Бироқ агарда Раққани озод этишга PYD (Суриянинг демократик иттифоқ курдлар Партияси) жалб этилса, Туркия амалиётда иштирок этмайди", - дея айтиб ўтди Қуртулмуш Anadolu агентлигига берган интервьюсида.\nУнинг сўзларига кўра, Сурия шимолидаги “Фирот қалқони” амалиёти мақсади – Туркия чегалари хавфсизлигини таъминлаш. "Амалиёт террорчилик гуруҳлари ҳаракати Туркияга зарар келтирмаслиги учун бошланган. Ал-Боб ва Жараблус Туркия кўмаги остидаги маҳаллий мухолифат кучлари орқали террорчилардан тозаланади", - деди Туркия бош вазири ўринбосари.\nҚайд этилишича, Раққанинг қарийб 95 фоиз аҳолисини араблар ташкил этади ҳамда ИШИДдан озод этилган бу шаҳарга бошқа террорчилик ташкилоти кириб келишига йўл қўйиш керак эмас.\nТуркия курдлар Сурия Раққа


Ўзбекистон ва Россия гиёҳванд моддаларнинг янги турларига қарши курашни кучайтиради - Anhor\nAnhor Все посты Ўзбекистон ва Россия гиёҳванд моддаларнинг янги турларига қарши курашни кучайтиради\nЎзбекистон ва Россия гиёҳванд моддаларнинг янги турларига қарши курашни кучайтиради\nЎзбекистон ва Россиянинг гиёҳванд моддалар тарқалишига қарши курашувчи тузилмалари янги турдаги гиёҳванд моддалар пайдо бўлишининг олдини олиш тизими доирасидаги ўзаро ҳамкорликни янада кучайтиради, дея хабар беради “Россия сегодня” нашри Ўзбекистон ИИВнинг вакилига таянган ҳолда.\nКуни кеча Ўзбекистон ИИВ ва Россиянинг Гиёҳванд моддалар айланмасини назорат қилиш бўйича федерал хизмати ноқонуний айланмадан олинган гиёҳванд моддалар ва психотроп воситаларни тадқиқ қилиш натижаларини ўзаро алмашиш тўғрисида баённома имзолади. Ҳужжат 10 декабрь куни РФ президенти Владимир Путиннинг Ўзбекистонга ташрифи якунлари бўйича имзоланди.\nМазкур баённома янги психотроп моддалар пайдо бўлишига янада тезкор жавоб қайтариш имконини беради, чунки бундай гиёҳванд моддалар жуда тез синтезланади, халқаро ташкилотлар эса уларга қарши курашиш бўйича глобал чораларни ишлаб чиқишга улгурмаяпти.\nСинтетик гиёҳванд моддалар турларининг кўпайиши қолганларининг аллақачон назорат қилинаётгани билан шартланган. Янги гиёҳванд моддалар бир мамлакатда назорат қилинадиган моддалар рўйхатига киритилса, уларни ишлаб чиқариш бундай чоралар ҳали қабул қилинмаган қўшни мамлакатларга ўтказилмоқда.\nҲозир Европа ва Жанубий-Шарқий Осиёдан МДҲ мамлакатларига синтетик гиёҳванд моддалар контрабандаси ошаётгани кузатилмоқда. Шу боис гиёҳванд моддаларнинг янги турларига қарши курашишда ўзаро ахборот ва тажриба алмашиш жуда муҳим.\nбаённомагиёҳванд моддаларРоссиясинтетик гиёҳванд моддаларҳамкорлик\nЎзбекистоннинг барча маданий объектларига кириш нархи бир хил бўлади\nПровайдерлар учун нархлар туширилди... жисмоний шахсларга-чи?


Kutubxona - Hojiakbar Shayxov. Sirli nur (hikoya) / Kiril\nSiz shu sahifadasiz: Hojiakbar Shayxov. Sirli nur (hikoya) / Kiril\nАсар номи Сирли нур (ҳикоя)\n1 Сирли нур\n3 Сайёра Муйсафидлари\nСирли нур (ҳикоя)\n— Xовлиқманг, биринчи, ховлиқманг. Уни тасвирлаб беринг.\nЎзга сайёра шаҳри! Ниҳоятда юксак қилиб қурилган тўғри формадаги тсилиндрларни кўряпман. Асосининг диаметри тахминан юз метрга тенг бу иншоотлар турар жой бинолари бўлса керак. Ҳар бир тсилиндр тепасида горизонтал йўналишда ва турли баландликка эга спиралсимон «бутоқлар» бор. Уларнинг ҳавода муаллақ турган энг чекка қисмй қалин мис ликопчани эслатади. Бинолар йигирма-ўттизтадан алоҳида-алоҳида жойлашган. Ҳар бир гуруҳ марказида бошқача шаклдаги — шарсимон, призмасимон, тўғри бурчакли қурилмаларни ҳам кўряпман. Чор-атроф ўт-ўлан, дов-дарахтлар билан ўралган. Албатта, агар қизил ва жигарранг баргли баҳайбат ўсимликларни дарахт деб аташ мумкин бўлса. Ўсимликлар биноларнинг девор ва пастки «бутоқлари»гача чирмашиб кетган.\n— Кечиринг, ўртоқ полковник. Оғзимдан чиқиб кетди. Баландлик икки минг метр. Менга энг яқин бинонинг кўп жойлари... шикастланганга ўхшайди!\nБу саволга жавоб бериш учун бинога яқинроқ боришим керак. Ёнлама тортув двигателини ишга соляпман.\n— Биринчи! Эҳтиёт бўлинг! Гравитатсион ва майдон ҳимояси қурилмалари ишини яна бир текшириб чиқинг. Орага яна жимлик чўкди. Кўп ўтмай, тағин Даврон Шариповнинг ҳаяжонли, айни пайтда ҳавотир аралаш овози эшитилди:\n— Йўқ! — қатъий жавоб берди Шарипов. — Йўқ! Менимча, бинолар вақт ўтиши билан шу аҳволга тушган. Уларни кўп йиллик чанг қатламлари босган. Мен яқин келишим билан қандайдир майда жонзотлар тўдаси «гув» этиб тешик ва ёриқлардан чиқиб, бинонинг орқасига ўтиб кетишди...\n— Xўп бўлади!\n— Майдоннинг релефи қандай?\n— Текислик. Xудди яқинда текислаб чиқилганга ўхшайди.\n— Доира ўртасига қўнишимга рухсат берсангиз. Ўшанда ажойиб обзорга эга бўламан, лозим бўлса, дарров учиб кетишга ҳам улгираман, Анализаторлар ҳавони текшириб чиқишди. Ҳаммаси жойида. Радиатсия йўқ,\nУнча узоқ бўлмаган жимлик. Кейин «Улуғбек» юлдузкезар кеммаси командирининг қатъий овози янгради:\nМана, ниҳоят, биринчи сигнал — ўзга дунё тсивилизатсиясидан илк хабар олинди. Биринчи сигналдан кейин иккинчиси, сўнгра маълум вақт оралиғида бошқалари қабул қилинди. Ҳамма сигналлар бир хил, маълум. тартибда юборилмоқда, уларнинг сунъий усулда юзага келтирилаётгани эса аниқ эди.\nФазо лингвистлари дарров қабул қилинган сигналларни матритса формасида ёзиб олиб, аниқлашга киришишди. Бироқ матритсаларда акс этдирилган белгиларнинг асл маъносини аниқлашга келганда фикрлар бўлинди.\nМатритсадаги сигналлар икки гуруҳга бўлинган эди. Биринчи гуруҳда етти сайёрадан иборат қандайдир юлдуз системаси ифодаланиб, улардан иккинчи сайёра алоҳида ажратиб кўрсатилганди. Кейин сайёрада истиқомат қилувчи мавжудотлар, ўсимликлар, баъзи кимёвий элементлар ва қатор математик функтсияларнинг шартли белгилари акс этдирилганди.\nИккинчи гуруҳ белгилар ҳам биринчисининг деярли аниқ нушасидан иборат эди. Белгилар биринчи гуруҳдагидай кетма-кет ва маълум вақт оралиғида узатилганди. Уларда биргина фарқ бўлиб, биринчи гуруҳдаги тирик мавжудотларнинг тасвири тушириб қолдирилган эди.\nЎша ондаёқ, нимададир янглишилган, деган тахмин пайдо бўлди. Афтидан, белгиларнинг жойларини алмаштириш, яъни матритсани тескарисига ўқиш лозим эди. У ҳолда биринчи ўринга тирик мавжудотлар акс этдирилмаган гуруҳ чиқарди ва гўё Зиё тсивилизатсияси ана шу усулда сайёрада ҳаёт пайдо бўлгани ҳақида ахборот бермоқчи эди.\n— Йўқ,— дея қатъий эътироз билдиришди фазо лингвистлари.— Матритсани фақат бир хил усулда тузиш мумкин. Ҳозир қандай юзага келтирилган бўлса, худди шундай ҳолда. Уни тескарисига ўқишга интилиш тўла маъносизликка олиб келади, чунки бу ҳолда ҳамма белгилар ўз ячейкаларидан турли катталикда силжийди ва бутун тасвир сочилиб кетади. Матритсанинг формаси ҳақида ортиқча гап юритишнинг сира ҳожати йўқ. Олинган натижани изоҳлаш лозим.\nОдам ўзи каби одамлар билан мулоқат қилмасдан ёлғиз яшай олмагани каби, яхлит тсивилизатсиялар ҳам ўз тараққиётининг маълум бир босқичида ўзаро мулоқат қилиш учун ўткир эҳтиёж сезишади. Кейин олис фазоларни тадқиқ қилишга киришишди...\nМана, ниҳоят, юлдузкезар «Улуғбек» кемаси Зиё юлдузи орбитасида айланувчи иккинчи сайёра яқинида.\nБироқ... кутилмаганда у қаёққа йўқолган бўлиши мумкин?\n— Балки. Аммо... Йўқ, бу шамол эмас, албатта. Дарахтлар орасидан қандайдир қора масса судралиб чиқяпти. У секин-аста мен томонга келяпти.\n— Тушунарли. Аммо бунга ҳозирча ҳожат йўқ. Масса негадир ҳаракатдан тўхтади. Ундан ингичка тармоқча ажралиб чиқиб, катта тезликда планетолет сари келаяпти. Мана, энди аниқ кўряпман... Ҳа! Бу ёққа, янглишмасам, ё қўнғиз, ёки чумолиларнинг зич тўдаси жадал юриб келяпти!\n— Афсуски, биз олти оёқли қўнғизларни сизга қўшилиб томоша қилиш имконига эга эмасмиз. Нурланиш берганимизга қарамай, булутлар қатлами ҳалигача тар-қалмади, телелокаторлар ҳамон жим...\n— «Улуғбек!» Менимча... қаршимдагилар бирор маҳлуқ ёки ҳашарот эмас.\n— Сайёра атмосферасининг состави бу ерда тез-тез кучли чақмоқлар чақнаб туришидан далолат беряпти. Демак, ҳайвонлар яшин ва у билан боғлиқ хавфни яхши билишади. Негаки, мен қўнаётганимда тормозлаш двигателидан фойдаланиб, хийла узоқ муддат кеманинг тагидан пастга олов пуркаб турдим. Лекин мен уларда оловдан қўрққанлик аломатларини пайқамадим. Бу— ҳайвонларга хос бўлмаган хислат. Бунинг устига, бу, албатта, субъектив мулоҳаза, менга қўнғизларнинг ҳаракати ҳаддан ташқари оқилона туюляпти. Ҳайвонлар юрганда ўз энергиясини бунчалик аниқ ҳисоб-китоб билан сарфлай олмайди.\n— Бундай деб тахмин қилинса ҳам, менимча, нотўғри бўлмайди. Мен ҳар хил тсивилизатсия вакиллари бир-бирига икки сув томчисидай ўхшаши керак, деган назария тарафдори эмасман. Мен жигарранг қўнғизларнинг олий ақлга эга эканига ишонишим мумкин. Бироқ у ҳолда ташландиқ шаҳарни қандай изоҳлашни билмаяпман.\n— Яна: кичкина қўнғизлар учун спирал шаклдаги баҳайбат бинолар нима учун зарурлиги ҳам муаммо...\n— Xўш, у ҳолда яна қандай тахмин қилишимиз қолди?\n— Бу сайёра учун худди шундай киберларгина иш бера олади. Атрофимдаги чангалзорларни бир кўрганин-гизда эди! Ғилдираклар ёрдамида улар орасида юриш мутлақо мумкин эмас. Фақат қадам ташлаб юрувчи киберларгина амал-тақал қила олиши мумкин. Қадам ташлаб юрувчи механизм учун эса, оёқларнинг оптимал сони, ўзингизга маълум, олтита бўлиши керак.\n— Мен бундай деб қатъий тасдиқламоқчи эмасман, Бироқ бир вақтлар инсоният томонидан яратилган киберлар ўз-ўзларини созлаб, яна такомиллашиб, бошқат-дан бунёдга келишган ва бирданига одамзодни йўқ қилиб ташлаган, дея тахмин қилиш нега мумкин эмас экан? Ана унда ҳаммаси тушунарли бўлади: ташландиқ шаҳар, чангалзорлар, манави мавжудотлар тўдаси...\n— Менда ҳозирча бошқа тахминлар йўқ... Диққат! Жигарранг масса яна ҳаракатга келди. У, боя айтганимдай, қўнғизларнинг тиғиз гуруҳи экан. Улар олдин-ги қўнғизлар тузган икки йўлнинг нариги чеккасига «оқиб» келишяпти. Боядан бери эшитилаётган ноаниқ шовқин бирдан қулоқни қоматга келтирувчи қасир-қусурга айланди. Нима бўляпти ўзи? Жигарранг масса олға интилиб, гўё ўрмонни бир чеккадан ямлаётгандай орқасидан йўл очиб кетяпти!\nТағин жимлик чўкди.\n— Ақл бовар қилмайди! Бизнинг магистрал шосселардан қолишмайдиган катта йўл бир неча минут ичида ўрмон ичига шу даражада кириб кетдики, жигарранг масса, ҳатто, кўринмай қолди. Қаршимда тизилган қўнғизларнинг икки сафининг охири йўл бошига бориб тақалди... Йўл бошида қандайдир қора нуқта кўринди.У мен тарафга қуюндай тезликда учиб, тобора катталашиб кўриняпти. Мана, у олдимдаги майдонга етиб келди. Кемадан қирқ метрча нарида тўхтади. Бу... бу ҳаво ёстиқчалари ёрдамида ҳаракатланувчи оддий арава экан. Унда момиқсимон оппоқ бир нима ётибди. Афтидан, мени меҳмонга таклиф қилишаётир... Улуғбек!..\nОлдиндаги қўнғизлар ҳаракатга келишди. Улар арава олдида тўпланишиб, торгина йўлакча ҳосил қилишди. «Нима бўляпти ўзи?» — ўйларди Даврон уларнинг ҳаракатини кузатаркан.— Улуғбекка ҳеч нима қилмаган, албатта, юлдузкезар кема сайёрадан анча нарида, бунинг устига кучли қувватли ҳимоя майдони билан таъминланган».\nДаврон кўзини очганда, атроф ярим қоронғилик оғушида эди. У ҳамон аравада оппоқ момиқсимон материалга ботиб ётарди. Арава деворлари жигарранг кублардан ташкил топган тор ва узун коридорда турарди. Ҳар бир кубнинг ён томонида матритса шаклида жойлашган кўплаб тешикчалар мавжуд эди. Баъзи тешикчалар ўзидан қизғиш нур таратиб турарди. Давронга шип кўринмас, бироқ ёпиқ бино ичидалигини аниқ сезиб ётарди.\n— Xавотирланманг. Сиз ҳар қандай хавфдан холисиз.\n— Сиз Кибернетик Марказнинг бош пултидасиз.\n— Марказ учун сизнинг тилингизни ўзлаштириш қийин бўлмади. Ажабланарлиси шундаки, сизлар ҳалигача телепатияни ўзлаштириб олмай, ҳар бири маълум маънога эга бўлган «сўзлар» деб аталувчи товушларйиғиндиси ёрдамида ўзаро мулоқат қилар экансизлар.Тилингизни тўла ўрганиш учун Кибернетик Марказга\nИгсизнинг юлдузкезар кемадагилар билан гаплашган сўзларингиз ёзиб олинган плёнкани бир неча дақиқа анализ қилиб чиқиш кифоя қилди.\n— Юлдузкезар кемангиз мутлақо хавфсизликда.Тўғри, экипаж яна бир неча соат сиз ҳақингизда ҳеч қандай хабарга эга бўлмайди. Бунинг сабабларини\nсизга кейинроқ билдирамиз.\n— Саерада одамлар йўқ. Ҳамма одамлар ўлиб кетишган.\n— Буюк... Улим... Асрида?..\nҚўққисдан... унинг нигоҳи остида яна шаҳар кўринди. Яна ўша спиралсимон баланд бинолар, призмалар, шарлар... Лекин бу энди ўлик ва ташландиқ эмас, балки ҳаёт гуркираб яшнаган, нур ва гулларга тўла шаҳар эди.\nБаъзи бинолар ўзаро томчисимон автомобиллар қатнаётган катта йўллар билан туташган. Осмонда учаётган турли-туман шаклдаги аппаратлар маълум йўналишлар бўйича ҳаракат қилар, афтидан, улар шаҳарнинг асосий транспорти вазифасини ўтарди. Даврон учувчи аппаратлар биноларнинг горизонтал «бутоқлари»даги «ликоплар»га қўнишаётганини пайқади.\nУнинг кўзи пастдаги, энг яқин тцилиндр асосидаги одамларга тушган, бироқ улар узоқда бўлганлари учун қоматлари ва юз тузилишларнни кўролмай фиғон бўлаётганди. Қани энди уларни яқиндан кўришнинг иложи бўлса.\nЗиёликнинг бўйи сайёранинг гравитатсион кучига мос — тўрт метрча эди. Бармоқлардан ҳоли қўллари икки қизғиш сўрғичлар билан тугалланганди. Давронга унинг қўл ва оёқлари суяксиздай туюлди. Эҳтиёжга қараб улар катта ва кичик радиуслар бўйича бемалол эгила оларди.\nШу заҳотиёқ фазогир ўзини катта призма шаклидаги бино ичида, тўғрироғи, бино хоналаридан бирида кўрди. У қандайдир илмий лабораторияга келиб қолгани аниқ эди. Xонани ҳар хил рангдаги суюқликлар солинган турли ялтироқ шиша идишлар, асбоб-ускуналар тўлдирганди.\nХўмрайган қиёфали қоматдор бир зиёлик қандаидир колбани чайқаб кўраётганди. Кейин у ялтироқ датластинка олди, унга колбадаги суюқликдан бир томчи томизди-да, микроскопсимон аппарат остига қўйди. Бир неча минут қимир этмай турди, ниҳоят, журъат қилиб окулярга қаради. У микроскопдан бошини кўтарганида, бояги кайфиятидан асар ҳам қолмаганди. У эси оғиб қолгандай кула бошлади, кейин қўшиқ бошлаб, ўйинга тушиб кетди. Xонага бошқа зиёлилар кириб келишди, улар мўйсафидга хайратланиб тикилишди, бироқ кўп ўтмай ўзлари ҳам ашула айтиб, рақсга туша бошлашди.\n— Бу Медитсина Академиясининг бир гуруҳ олимлари,— товушга тақлид қилувчи модуляторнинг майин овозини эшигди Даврон.— Улар ҳозир хурсанд бўлишяпти, чунки инсоннинг умрини минг йилгача узайтириш мумкин бўлган препарат—аксилгенни соф ҳолда ажратиб олишга муваффақ бўлишди. Афсуски, бу кашфиёт одамларни бахтли қилмади...\nЗиёнинг ҳамма медитсина муассасалари одамларни аксилген билан эмлашга киришган. Мана, биринчи бахти кулганлар! Минг йил яшовчи биринчи зиёликлар!\nБиринчи бўлиб сотсиологлар бонг уришди. Улар зиёликларнинг ҳозирги ўсиш суръати шу хилда давом этаверса, минг йилдан сўнг сайёранинг аҳволи нима ке-чишини тезкорлик билан исботлаб беришди: аҳоли сони йилдан йилга орта боради, ўлиш деярли ссзшр бўлмайди... Сўнгра электрон ҳисоблаш машиналари чиқарган математик хулосалар майдонга қўйилди.\nАгар бирор чора кўрилмаса, саера аҳолисининг сони геометрик прогрессия бўйича ўсиб бораверади ва бир неча асрдан сўнг ўзининг критик қийматига эришади. Ана унда озиқ-овқат, турар жой ва инсониятнинг кўплаб бошқа эҳтиёжларини қондириш учун планетадаги барча ресурслар тугайди.\nЗиё халқи ўз тараққиёт йўлларининг ҳамма босқичларидан ўтар экан, уруш, очлик, касаллик, қашшоқликларни бошдан кечириб, ниҳоят, эндигина бахтли ва ижодий яшаш ҳуқуқига эришгандай эди. Бироқ...\nСайёрада ривож топаётган ижтимоий жамиятларнинг баъзи ўзига хос хусусиятлари туфайли унда биология, медитсина, генетика каби фанлар тез суръатлар билан ривожланиб, даврдан анча илгарилаб кетганди.\nЗиё инсонияти бир неча аср давомида бунга эриша оладими, йўқми? Зотан сотсиологлар сайёрада фақат бир неча асрлик хотиржам ҳаётгагина кафолат беришмоқда эди. Ундан кейин — чеклашлар, таъқиқлашлар, очлик, муҳтожлик...\nКўҳна саера ҳеч қачон бунчалик кескин тортишувлар, жанжал ва ўзаро ўта қарама-қарши фикрларнинг Киддатли курашига гувоҳ бўлмаганди. Аҳолининг бир қисми аксилген билан эмлаб бўлингани вазиятни янада мураккаблаштирганди. Кейинги инъектсияларни таъқиқлаш ҳақида, ҳатто, гап ҳам бўлиши мумкин эмас эди.\nЗиёнинг Буюк Кенгаши ҳафталаб кенгаш ўтказди, Ниҳоят, у юзага келган проблеманинг асосий принтсипларини ишлаб чиқди.\nҲеч ким инсон ҳаёти муддатини чеклаш ҳуқуқига эга эмас.\nЗиёликларнинг ҳозирги авлоди минг йил яшаши керак.\nҲаёт муддатининг кескин узайтирилиши одамларнинг ҳаётий эҳтиёжларини қондиришга таъсир кўрсатмаслиги керак.\nҲамма юқорида кўрсатилган принтсиплар туғилишни вақтинча чеклаш ҳисобига амалга оширилиши лозим.\nАсосий принтсипларга таяниб, Буюк Кенгаш шундай қарор қилди:\n— Медитсина Академиясига уч йил давомида вақтинча стерилизатсия қилишнинг хавфсиз усулларини ишлаб чиқиш топширилсин.\n— Келгусида сайёранинг ҳамма одамларини аксилген билан эмлаш вақтинча стерилизатсия қилиш билан биргаликда амалга оширилсин.\nДастлабки икки йил давомида сайёра аҳли Медитсина Академиясида юзага келаётган янгиликлар билан яшади. Икки йил — олимлар олдиларига қўйилган вазифани ҳал этишлари учун шунча муддат кифоя қилди.\nОрадан бир тсеча йил ўтгач, кўтаринки кайфият ва қувончлар бошқа ҳиссиётлар билан алмашинди. Инсон психикасига бир нима бўлгандай эди. Одамлар эҳтиёткор, сусткаш ва ҳушёр бўлиб қолишди. Ҳар ким ўз соғлиғини диққат билан назорат қиладиган, озгина тоби қочса ваҳима кўтарадиган одат чиқарди. Узаро эътиборсиз муносабатда бўлиш ҳоллари кўпайди. Кутилмаганда арзимаган нарса учун қизишиб кетишлар, аҳмоқона хафа бўлишлар одат тусига кирди. Илмий экспериментларда қатнашишни истовчилар сони кескин камайиб, олий ўқув юртларининг аудиториялари бўшаб қолди. Ҳеч ким ўз ҳаётини хавф остида қолдиришни истамасди. Фазогирлар, денгизчилар, учувчилар, сув ости ғаввослари оммавий тарзда ўз ишларидан воз кечиб, тураржойлари яқинида осойишта ишлар билан шуғуллана бошлашди. Илгари яхлит бўлган инсоният тор ва чекланган дунёчасига биқиниб олган айрим-айрим индивидуумларга бўлиниб кетди. Минг йил яшашдек ажойиб имконият турганда, ҳеч ким хасталик ёки бирор тасодиф туфайли ҳалок бўлишни истамас эди-да.\nВақтинча стерилизатсиянинг таъсир муддати аллақачон тугаган, бироқ туғилиш негадир ҳамон қайталамаётганди. Аввал, стерилизатсия, афтидан, ҳисоб-китоб бўйича белгиланган муддатдан кўпроқ вақтга таъсир қилса керак, деган фикр айтилди. Бироқ йиллар кетидан йиллар ўтаверди, ўн йнлликларни янги ўн йилликлар алмаштирди, асрлар ҳам ўтди—одамлар, ҳатто, чақалоқ йиғиси қандай янграшини ҳам унута бошлашди.\nАна шундагина, стерилизатсия бўйича тажрибалар шошма-шошарлик билан ўтказилгани, стерилизаторнинг аксилген бплан ўзаро таъсири эса, умуман тешириб кўрилмагани ёдга келди. Афтидан, худди шу — аксилген билан стерилизаторнинг ўзаро чатишмаси организмнннг янги хусусияти — наслсизликни юзага келтиргандн. Шундай қилиб, инсон зоти тўла қирилиб ке-тиш хавфи остида қолган эди. Айбдорларни қидиришнинг эса ҳожати йўқ эди. Ўз вақтида ҳамма минг йил яшашни хоҳлаганди. Лекин ҳеч ким авлодларнинг аҳволи нима кечишини ўйламаганди.\nБироқ... Ажабо! Бу даҳшатлн янгилик зиёликлар онгига тез таъсир қилиб, уларни жипслаштирди ва уларга янги куч-қувват бахш этди. Авлодлар ҳаётини барбод\nКелгуси авлодлар ҳаёти, инсон авлодини сақлаб қолиш проблемаси ҳамманинг ўй-фикрини банд этган, одамлар бу ягона мақсад йўлида қайта яшаш ва ишлашга бел бойлашганди. Яна ҳаётбахш меҳнат ва ташаббускорлик авжга минди. Яқиндагина деярли бўшаб қолган аудиториялар қайтадан лиммо-лим тўлди. Миллионлаб одамлар ўз билимларини ошириш курсларига кириб ўқий бошладилар. Медитсина Академиясида ишлаш учун истак билдирганларнинг гўё чеки йўқдай эди. Бутун сайёра наслсизлик сирини излашга киришганди. Одамлар йўл қўйилган хатони тузатишга интилишарди. Улар кечаю кундуз тиним билмай ўқишар, ишлашар, тажрибалар ўтказишарди. Ўйин-кулги, маишат ва саёҳатлар тамом унутилганди, Уйқугагина бир неча соат ажратиларди, холос.\nЗиё одами коинотда ёлғиз эмас. У оламдан кўз юмади, бироқ миллионлаб ўзга сайёраларда ҳаёт давом этаверади. Модомики шундай экан, сайёрага бошқа, муносиб тсивилизатсия вакиллари келиб, уни сўнган ва ҳувиллаган самовий жисмга айланишдан сақлаб қолмоқлари лозим!\nШундай қилиб, одамлар батамом ўлганларидан сўнг ўзга тсивилизатсия вакилларини таклиф қилиб, улар ҳақида маълум ижобий хулосага келгач, Зиёдаги улкан ҳалокат сиридан уларни воқиф этиш бўйича ишларни амалга ошириши лозим бўлган Кибериетик Марказни модернизатсия қилиш ва автомат-роботларни яратиш\nтартибларини ишлаб чиқиш даркор эди. Бунда ҳамма нарсани эътиборда тутиш, ҳар қандай вазиятни ҳисобга олиш, шу жумладан, агрессив кайфиятдаги тсивилизатсия вакилларининг учиб келишини ҳам назардан соқит қилмаслик керак эди.\n— Зиёдан уч парсек нарида бизнинг соқчи зондларимиз ўрнатилган. Биз юлдузкезар кемангизнинг орбитада қолгани ва сайёрага планетолет яқинлашиб келаётганини билганимиздан кейин тўртинчи вариант бўйича иш тутишга қарор қилдик. Бу вариант планетолетнинг Кибернетик Марказ яқинида қўниши ва унинг экипажи миясининг биоелектр майдонларини ўрганиш учун гипнотик ҳолатда бош пултга олиб келиш ва шу тариқа мулоқат қилишни назарда тутарди.\nЕр деб аталувчи сайёранинг вакили! Миянгизнинг биоелектр майдонини ҳамда кемадаги материалларни обдон ўрганиб чиқиб, юлдузкезар кема билан алоқа пайтидаги гапларингизни, шунингдек бизнинг одамларимиз ҳалокати билан танишаётган маҳалингиздаги ҳатти-ҳаракат ва ҳиссиётларингизни таҳлил қилиб, Марказ Ер. тсивилизатсияси олижаноб ва бизга нисбатан дўстона кайфиятда, деган хулосага келди!\nҲайрат ва ҳаяжон оғушида сукут сақлаётган Давронда Зиёнинг энг сўнгги одами ҳаётининг охирги дақиқаларини кўриш истаги туғилди. Уша заҳоти унинг қаршисида ярим қоронғи тор хона кўринди. Юмшоқ креслода оёқларини узатиб бир мўйсафид ўтирибди. Унинг юз қиёфаси косметик медитсина ёрдамида хий-ла ёш кўринса ҳам, лекин қомати қари чолларникига ўхшаб букчайиб, мункиллаб қолган эди. Минг ёшлар атрофида бўлган бу одамнинг кўз қарашлари кишини ҳайратга соларди. Бу кўзларда мислсиз чарчоқ, таъриф қилиб бўлмас даражадаги зерикиш ифодалари мужассам эди. У рўпарадаги бир нуқтага тикилганча, қимир этмай ўтирибди. Унинг борлиқ вужуди карахт бир ҳолга келгани, асаблари ниҳоятда таранглашгани шундоқ кўриниб турибди.\nСўнгги зиёлик гугурт қутисига ўхшаш ниманидир ушлаб олганди. Дастлаб Даврон унга ҳеч қандай эътибор бермади. Зиёликнинг негадир ранги оқариб кетди, лаблари нималардир деб шивирлади, сўнгра у қутидаги қандайдир тугмачани босган эди, «шиқ» этган овоз чиқиб, ўша заҳоти хонани кўм-кўк туман қоплади. Туман тарқалганда, кресло ўрнида куйиб кетган кичкинагина қора нарса қолган, хонани эса азоннинг ўткир ҳиди тутиб кетганди...\nДаврон кубга яқин келди. Шунда у мазкур куб бошқаларидан бир оз ўзгачароқ эканини пайқади. Унда тешикчалар эмас, балки чизиқчалар шаклидаги узун-узун тирқишлар бор эди. Куб «штс» этган овоз чиқарган эди, тирқишлардан бирида қандайдир оқ пластинанинг чети пайдо бўлди. Даврон уни қўлга олиш кераклигини пайқади.\nБизнинг тсивилизатсия ҳали ёш эди. Биз кўп ишлар қилдик. Яна кўп ишларни амалга оишришимиз лозим эди. Бизда куч, қувват ва ирода бор эди.\n"http://www.kutubxona.com/wiki/index.php?title=Hojiakbar_Shayxov._Sirli_nur_(hikoya)_/_Kiril&oldid=3277" dan olindi


"Юнайтед"да янги эра! Жамоани тарк этаётганлар ва келаётганлар ошкор қилинди\n18 июнь, 16:28\nЯнги ера! "Манчестер Юнайтед"да катта ўзгаришлар содир бўлиши кутилмоқда. Янги мурабббий Эрик тен Хаг ва унинг ўйин услубига мос келувчи футболчилар "қизил иблислар" таркибида жам бўлиши кутилмоқда. Унинг тактикасига тушмайдиган ўйинчилар кетиши керак. Йўқ, бу жараён бошланиб ҳам бўлди.\nЭдинсон Кавани: 2020 йилдан бери "қизил иблислар" либосида 59 та ўйинда иштирок этиб, 19 та гол уришга эришган форвард мануниаликлар сафини тарк этиб улгурди. Уругвайликка айни вақтда "Фиорентина" ҳамда Мексиканинг "Толука" клуби даъвогарлик қилмоқда.\nНеманья Матич: У аллақачон Жозе Моуриньо бошқараётган "Рома" билан шартнома имзолаб улгурган. Серб МЮ сафида 5 мавсум тўп тепди. Жуда яхши эмас-ку, аммо ёмон ҳам эмас. Манкуниаликлар сафида у қисман ўзидан кутилган ўйинни намойиш этди. Энди уни Римда саргузаштлар кутмоқда. Айтганча, у "бўрилар" билан 2023 йилга қадар мўлжалланган шартномага имзо чеккан.\nХуан Мата: Испаниялик ярим ҳимоячининг ҳам Манчестер клуби билан ҳамкорлиги 8 йиллик фаолиятдан сўнг якунига етди. 285 учрашув, 51 та гол ва тўртта соврин. 2016 йилда Хуан Англия кубогини, бир йилдан сўнг Европа лигаси ва лига кубогини, сўнгра мамлакат Суперкубогини қўлга киритди.\nЖесси Лингард: У ҳам клубни тарк этади. Жесси 2001 йили 8 ёшида ушбу клуб сафига келиб қўшилган. Катта жамоада у 2015 йилда дебют қилган. 232 та учрашув ва 35 та гол.\nАнтони Марсьяль борасида ҳозирча расмий хабарлар йўқ. Бироқ миш-мишлар етарлича. 2021/2022 йилги мавсумнинг иккинчи қисмида у "Севилья" сафига бориб қўшилди. У Испанияда ҳам кутилган ўйинни намойиш эта олмади. 9 беллашув ва 1 ассист. "The Telegraph" нашрининг хабар беришича, айни вақтда "қизил иблислар" уни сотишга тайёр. Антони трансферидан тушган пулни манкуниаликлар янги ҳужумчи сотиб олишга сарфлайди.\nЭнг шов-шувли кетиш Погбага тегишли бўлса керак. У "қизил иблислар"ни қаттиқ зарба билан тарк этмоқда. Сабаби. Поль клуб унга ҳатто янги шартнома таклиф қилмаганидан хафа бўлди.\n"Футболчи ўзини клуб учун муҳим ҳис қилиши керак. Агар шундай бўлмаса, ҳаммаси тугади. Мен жароҳатдан энди тикланаётган эдим. Улар менга ёрдам беришмади ва келажагим ҳақида қайғуришмади. Шундай қилиб, мен Франция терма жамоасига боришга мажбур бўлдим. У ерда ўзимга бўлган ишончни тикладим", - деди ярим ҳимояичи "Amazon Prime"даги "The Pogmentary" ҳужжатли фильмида.\nФранцуз 2016 йилда "Ювентус"дан МЮга 105 миллион евро эвазига кўчиб ўтганди. Клуб билан у Европа лигаси ва Англия кубогини ютишга муваффақ бўлди. Қайтганидан сўнг у "қизил иблислар" сафида 154 та учрашувда майдонга тушиб, 29 та гол уришга муваффақ бўлди. Погба МЮда ўзининг энг юқори даражасига чиқиши ва ҳақиқий етакчи бўлиши кутилганди. Бироқ у кўп бора жароҳат олиб, клуб учун "бош оғриқ" бўлди, холос.\n"La Gazetta dello Sport" нашрининг хабарига кўра, у "Ювентус"да эркин агент сифатида бориб қўшилади. Худди шу воқеа 2012 йилда ҳам содир бўлганди.\nЯнгиларда нима гаплар?\n"Sky Sports" нашрининг хабар беришича, МЮни Погба, Матич ҳамда Мата тарк этганидан сўнг клуб камида битта битта ярим ҳимоячи билан шартнома имзолаши керак.\nАйни вақтда асосий мақсад - Френки Де Йонг. "Барселона" билан музокаралар давом этмоқда. Томонлар тез орада келишувга эришиши кутилмоқда. Фабрицио Романонинг хабар беришича, МЮнинг нидерландиялик учун илк таклифи 60+10 миллион евро бўлган. Бу миқдор "Барселона"ни қониқтирмади. Улар камида 85 миллион евро олишни истамоқда. Хави Френкини жамоада сақлаб қолишни истайди. Шундай бўлса-да молиявий муаммолар бунга тўсиқ бўлмоқда.\n"Sky Sports" яна кўплаб инсайд хабарлар бермоқда. Унга кўра, "қизил иблислар" Де Йонгдан ташқари ҳужумнинг исталган қисмида ўйнай оладиган футболчи харид қилиш ҳақида ўйламоқда. Асосий вариант - "Аякс" вингери Антони. 22 ёшли бразилиялик Тен Хаг билан ишлаб улгурган. Ўтган мавсум у жами 33 та ўйинда майдонга тушиб, 12 та гол ҳамда 10 та ассист муаллифига айланган. Тахминий трансфер суммаси 60 миллион евро бўлиши кутилмоқда.\n"Бенфика" ҳужумчиси Дарвин Нуньес варианти ҳам бор эди, аммо у аллақачон "Ливерпуль" билан шартнома имзолаб бўлди. Ҳақиқат шундаки, уругвайликнинг трансфер суммаси МЮни қўрқитиб қўйди. (75+25 миллион евро) Шу туфайли клуб ҳеч қандай расмий таклиф билан чиқмади.\nҲимоячилардан Юрриен Тимбер варианти ҳам мавжуд. Тан Хаг қўл остида у Нидерландия чемпионатида 2020 йилда дебют қилди ва шу вақтдан буён ўзини яхши томонлама кўрсата олди. Амстердамликлар ўз футболчиси учун 50 миллион евро сўрамоқда. Шунингдек, мудофаани кучайтириш учун Пау Торрес варианти ҳам кўриб чиқилмоқда.\n"Sky Sports" нашри берган хабарга кўра, МЮ учун ҳимояни кучайтириш устувор вазифа эмас. Улар ярим ҳимоя ва ҳужумга асосий эътиборини қаратган.\nХудайқулов Карим мақоласи


Ўзбекистон президенти Шавкат Мирзиёевнинг Сирдарё вилоятига сафари 4 апрелда кутилган эди. Аммо, вилоят ҳокимлигидан билдирилишича, президент сафари номаълум муддатга қолдирилган.\nПрезидентнинг вилоятга бориши олдидан, бутун республикада бўлгани каби, Сирдарёда ҳам ободончилик ишлари авж олган, президент ўтиши эҳтимоли бўлган катта йўл бўйидаги уйлар девори ва томининг кўча томонини бир хил рангга бўятиш ишлари олиб борилган.\nИсроил Ризаевнинг айтишича, унинг уйи ҳам катта йўлнинг бўйида жойлашгани сабаб сариқ рангга бўяш буюрилган, аммо у бунга қарши чиққан.\n- Бутун уйимнинг атрофини тўқ сариқ рангга бўятамиз дейишди. Мен уларга айтдим, бу менинг уйим, бу менинг шахсий мулким, мен сариқ рангга бўятишни истамайман, десам, сен бунга мажбурсан деяпти. Қизиғи шундаки, бу ишларнинг тепасида туман ички ишлар бўлими бошлиғи Элёр Абдуллаев турибди. Президент келиб-кетганидан сўнг хоҳлаган рангингга бўяйверасан, ҳозир кўча томон ҳаммаси бир хил рангда бўлиш керак, деяпти, - дейди ҳуқуқ фаоли.\nРизаевнинг айтишича, у қаршилигини давом эттиравергач, милиция бошлиғи туман Мажбурий ижро бюросидан вакил чақиртириб, уни жазолашни буюрган. "МИБдан Абдусамат Қаҳрамонов деган ходим етиб келди. Менга светга қарзинг бор деб, уч миллион сўм жарима ёзиб ташлади. Мен, бироз қарзим борлигини, лекин мен ва ўғлим тўлаган пулларнинг ҳаммасини квитанцияси борлиги, бу баҳсталаб масала эканини айтсам ҳам, таппа ўша ернинг ўзида жарима қиляпти. Лекин, бу менинг қаршилигим учун ўша жойнинг ўзида берилган жазо эканлигини англаб бўлган эдим", - дейди Исроил Ризаев.\nҲуқуқ фаолининг айтишича, унинг уйининг дарвозаси ҳам қўпориб ташланган. Сабаби - "дарвоза умумий кўринишни бузиб турибди экан". "Кейин боре, нима қилсаларинг қилинглар, дедим. Ўзлари ранг пуркагич билан бўяб кетишди. Кўзбўямачиликдан бошқа нарса эмас бу. Президентнинг келишига уйимнинг ярмини сариққа, томимни кўкка бўятишимнинг менга нима кераги бор?”, - дейди Исроил Ризаев.\nМирзаобод туман ички ишлар бўлими бошлиғи Элёр Абдуллаев шу можарода иштирок этганини тан олди, лекин унинг топшириғи билан Исроил Ризаев жарима қилинганини инкор қилди.


Facebook'даги данак пўчоқлари Тошкентдан Россия журналистининг депортация қилинишига сабаб бўлди\n22 январ 2021, Тошкент вақти: 09:04\n“Московский комсомолец” газетасининг мухбири Екатерина Сажнева.\nЎзбекистонга шахсий сафар билан борган “Московский комсомолец” газетасининг мухбири Екатерина Сажнева 29 ноябрь куни беш соатлик ҳибсдан сўнг Тошкентдан Москвага экстрадиция қилинди. Журналистнинг Озодлик радиосига билдиришича, сайлов арафасида Ўзбекистон ватандошлари билан интервьюлар ўтказгани ортидан ҳуқуқ-тартибот тузилмалари уни мамлакатда бўлиш қоидаларни бузганликда айблаган.\nЕкатерина Сажнева Озодлик радиосига Ўзбекистонга шахсий сафар билан борганини айтди. Бироқ у ўз касбидан келиб чиққан ҳолда одамлар билан, жумладан, мухолифат вакиллари билан ҳам гаплашган. Мана шундай суҳбатлардан биридан сўнг у Тошкентда қўлга олиниб, беш соатдан сўнг депортация қилинди.\n-Кеча мени кўчада тўхтатишди ва мен паспорт режимини бузган одам қаторида сводкага тушганимни айтишди. Шундан сўнг мени машинага ўтиришмни илтимос қилишиб, 40 минут олиб юришди. Мени қўлга олганлар милиция кийимида эди, бироқ милиция бўлимига олиб келишдими, миллий хавфсизлик бўлимигами, тушунтиришмади. Ўзбек тилида қандайдир ҳужжатларни тўлдиришди. Беш соатлардан кейин келиб: “Суд бўлди, сизни депортация қиламиз”, дейишди. Мени хатто судга ҳам олиб боришмади. Аэропортга 10 кишидан иборат гуруҳ кузатиб борди. Мен билан жуда маданиятли муомалада бўлишди, -деди Екатерина Сажнева.\nЖурналистнинг айтишича, ундан ҳеч қандай тушунтиришларсиз сим картани, фотосуратларни ва матбуотда эълон қилиш мумкин, деб ҳисобланадиган қолган барча нарсаларни тортиб олишган.\nЕкатерина Сажнева Озодликка дунёнинг кўплаб мамлакатларида, жумладан, уруш кетаётган Сурияда ҳам 4 марта бўлганини, аммо у ерда ҳам махсус хизматлар журналистларга бу қадар душманона муносабатда бўлмаганини айтди.\n-Ўзбекистон ўзини жаҳон ҳамжамиятида демократик давлат сифатида тамсил этишни истамоқда. Шундоқ экан Ўзбекистон ҳукумати журналистларга очиқроқ ва бағрикенглик билан муносабатда бўлиши зарур,- деб ҳисоблайди журналист.\nЕкатерина Сажневанинг айтишича, уни қўлга олган одамлар журналист Facebook саҳифасида эълон қилган ўрик данаги пўчоқлари фотосуратини танқид қилишган. “Сиз бу суратни ижтимоий тармоққа жойлаш орқали Ўзбекистонни шарманда қилмоқчи бўлгансиз. Фотосуратда данак пўчоқлари акс этган, бу билан сиз Ўзбекистонда мағзи тўлиқ данаклар йўқ демоқчи бўлгансиз”, каби гапларни айтишди, дейди журналист.\nЕкатерина Сажнева сайлов арафасида ўзи билан суҳбатдош бўлган қатор ўзбекистонликлар “бу каби мантиқсиз тайзиқлар янги президент сайланиши билан йўқ бўлади”, деган умидда яшаётганларини айтди:\n-Одамлар умид билан яшамоқда. Улар Ўзбекистон очиқ ва демократик мамлакатга айланади, деган умид билан яшаяпти. Одамлар президентликка номзодлардан бирига жуда ҳам ишонишаяпти, -деди журналист.\nЕкатерина Сажнева Ўзбекистонда бўлиб ўтган воқеалар тўғрисида мақола ёзишга қарор қилганини айтди.\nУнга кўра, 27 ноябрда Тошкентга келганидан сўнг мунтазам равишда унинг ортидан номаълум шахслар кузатиб юрганини ҳис қилган.\nБу воқеани шарҳлар экан, Москвадаги Инсон ҳуқуқлари учун Россия адвокатлар ассоциацияси раҳбари Мария Баст “Тошкент ҳукумати инсон ҳуқуқларига амал қилмаслигини яна бир бор исбот қилди”, деб фикр билдирди:\n-Бу очиқдан-очиқ инсон ҳуқуқларининг бузилишидир. Унинг ортидан бир неча кун мобайнида кузатиб юришган. Журналистнинг матбуотга берган суҳбатларидан келиб чиқадиган бўлсак, Ўзбекистон инсон ҳуқуқларини бузишга асосланган сиёсатни давом эттираётганига ишонч ҳосил қиламиз. Бундай сиёсат жамиятнинг радикаллашувига, бунинг ортидан эса террорчиликнинг келиб чиқишига сабаб бўлиши билан ҳам қўрқинчлидир, - деди Мария Баст.\n“Московский комсомолец” газетаси мухбири Екатерина Сажнева Ўзбекистондан депортация қилинган ягона журналист эмас. Шу йилнинг 11 ноябрь куни Тошкентдан 44 ёшдаги немис журналисти Эдда Шлагер ҳам одамлар билан суҳбатлашиб, интервьюлар олгани учун депортация қилинган эди.\nБундан аввалги йилларда ҳам Ўзбекистондан ўнга яқин журналист депортация қилинганди.


Эрдўған БМТни китоб билан “савалади” | Qalampir.uz\nЭрдўған БМТни китоб билан “савалади”\nОлам\t06 Сентябрь 15:11 12931\nБугун, 6 сентябрь куни Туркия Республикаси Президенти Ражаб Тойиб Эрдўғаннинг “Дунё янада адолатли бўлиши мумкин” номли китоби нашрдан чиқди. Унда Президент Эрдўған дунёда давом этаётган урушлар, қирғинбаротлар, очлик, қурғоқчилик, қашшоқлик ва пандемия фонида уларнинг янада ортиб бораётгани, БМТ эса қўл қовуштириб ўтирганини ёзади.\nКитобда давлат раҳбари Туркиянинг бутун инсоният учун адолатни таъминлаш ҳаракатларини батафсил тасвирлаб беради.\nТуркия раҳбари ўз ишида глобал сиёсатдаги иккиланишларга, хусусан, адолатсизлик, миграцион инқироз, халқаро терроризм ва исломофобия муаммосига ишора қилиб, БМТ мисолида дунёдаги камситиш ва икки томонлама стандартларни очиб беради.\nКитоб муаллифи БМТнинг қонунийлик, имкониятлар, самарадорлик, инклюзивлик, вакиллик ва бошқарув каби муаммоларига эътибор қаратган.\nТуркия Президенти бир неча йиллардан буён БМТ Хавфсизлик Кенгашини тубдан ислоҳ қилиш зарурлигини таъкидлаб келади. У китобда яна бир бор ушбу масалага тўхталган.\nТуркия давлати раҳбари асар орқали "болалар ўлган ва ўлдирилган дунёда бегуноҳ одамлар йўқ" деган ғояни илгари суради. Қолаверса, Эрдўған замонавий жаҳон ҳамжамиятига энг зарур нарса адолат деб ҳисоблайди.\n“Афсуски, глобал адолатни ўрнатишга масъул бўлган институтлар, аксинча, бунга қарши иш юритмоқда”, дейилади китобда.\nТуркия раҳбарининг сўзларига кўра, раҳм-шафқат йўқолган асрда сиёсатчилар адолатни таъминлаши ва виждон овозига айланиши шарт.\nТуркия адолат – кучдадир эмас, куч – адолатдадир тизими ўрнатилгунча “Дунё бешдан буюк” ғояси асосида БМТни ислоҳ қилишга чақиришда давом этади, дея таъкидлаган муаллиф.\nЭрдўған, ўтмиш талабларига мувофиқ шаклланган институтлар ёрдамида бугунги давр муаммоларини ҳал қилишнинг иложи йўқлигига ишора қилади.\nБундан ташқари, “Бу институтлар янги муаммоларни келтириб чиқариши аниқ”, дейди Туркия раҳбари.\n“Бизнинг тушунчамизга кўра, адолат – бу дунё тартибини, дунёни қутқаришни ва унинг бахтини таъминлайди. Одил дунё учун ишонч ва умидни таъминлайдиган глобал тартиб керак”, дейилади китобда.\nҚайд этилишича, китоб турк, инглиз, немис, араб, француз, рус ва испан тилларида чоп этилган. Ундан тушган барча маблағлар Туркия ҳукуматининг Фавқулодда вазиятлар бошқармасига ўтказилади.\nМаълумот ўрнида, Бирлашган Миллатлар Ташкилоти Хавфсизлик Кенгашининг 5 доимий аъзоси бўлиб, булар – АҚШ, Хитой, Франция, Россия, Англия. Туркия бир неча йиллардан буён Хавфсизлик кенгаши таркиби кенгайтирилиши кераклигини талаб қилиб келади.\nРажаб Тойиб Эрдўған БМТ\n25 Сентябрь 20:55 40325\n25 Сентябрь 09:33 30117\n25 Сентябрь 16:47 28615\n26 Сентябрь 18:14 28379\n27 Сентябрь 14:01 26924


ЎзА - Ислом шиорлари ўйинчоқ эмас, уларни камситишга ҳеч кимнинг ҳаққи йўқ\nЮксак тараққий этган ахборот технологиялари асрида яшаяпмиз. Тонгда уйғонишимиз билан “ақлли” телефонни қўлига олиб, ижтимоий тармоқларга кирамиз. Бу – дунёдаги аксарият одамнинг одати. Шу тариқа ҳар ким истаса-истамаса, ўзини ахборот майдони ичра кўради. Кимлардир бу майдонда – тарқатувчи, кимлардир – оддий иштирокчи, кимлардир – ўша ахборотларнинг қурбони, кимлардир эса – шунчаки кузатувчи...\nАфсуски, ахборот тарқатиш борасидаги мутлақ эркинлик баъзида тарбиясизликка сабаб бўлиб қолмоқда. Хусусан, сўнгги пайтларда тарқатилаётган лавҳалар орасида ҳақоратли сўзлар, туҳматли иборалар, муайян шахсларни обрўсизлантириш қасд қилинган тасвирлар кўпайиб бормоқда. Энг ёмони, уларнинг аксарияти бир гуруҳ троллар ёки “фейк”, яъни сохта аккаунтлар томонидан уюштирилмоқда. Бу қилмишлар ортида қандай ғаразлар ётгани жумбоқ...\nАйниқса, бундай номақбул хатти-ҳаракатлар исломий қадриятлар борасида ҳам учраётгани кишини янада кўпроқ ташвишга солмоқда. Қурбон ҳайити арафасида ижтимоий тармоқларда қурбонликка ҳозирланган жонлиқларнинг келинлик либосида, мусиқа садоси остида тасвирланган ёки шунга ўхшаш видеотасвирлар тарқатилди. Уни ҳамма кўрди. Аммо... “интернет усталари”дан нечовларининг хаёлига қурбонлик ҳам ислом шиорларидан бири экани келди? Илло, айрим интернет фойдаланувчилари қурбонлик ҳам – ислом шиори эканини билганларида эди, балки бундай қилмаган бўлардилар.\nАллоҳ таоло ислом шиорларини қадрлашга тарғиб қилган ва уларни топташ, масхара қилишдан қаттиқ қайтарган. Жумладан, Ҳақ таоло Қуръони каримда бундай дейди: “Эй, имон келтирганлар! Аллоҳнинг (ҳажга доир) шиорларини, “Ҳаром ой” (ҳаж ойлари)ни ҳалол деб ҳисобламангиз... !” (Моида сураси 2 оят). Яна бир ояти каримада: “(Гап) шудир. Яна кимки Аллоҳнинг шиорлари (қурбонликлар)ни улуғ деб билса, бас, албатта, (бу) дилларнинг тақвосидандир” (Ҳаж сураси 32 оят), – деб хитоб қилган.\nСавбон разияллоҳу анҳудан ривоят қилинган ҳадиси шарифда Пайғамбаримиз соллаллоҳу алайҳи ва саллам шариатнинг шиорини паст санаганларни қаттиқ қоралаб бундай деганлар: “Аниқ биламанки, умматим ичидаги баъзи кимсалар Қиёмат кунида Тиҳома тоғи каби улкан ҳасанотлар билан оппоқ бўлиб келишади, лекин Аллоҳ таоло уларнинг амалларини тўзиган чанг каби қилиб қўяди”.